
HENNIE  AUCAMP 


WOLF,  WOLF,  HOE  LAAT  IS  DIT? 
’n  Groteske  spel 


Persone: 

MATRONE  — 

TERBLAANS  — 

KOSTA  — 

ALFONS  — 

LADY  — 

KYTIE  — 

DIE  KWARTEL  — 

TRUIA  — 

MEV.  VAN  DEVENTER  — 

MATHILDA  — 

TONEEL 

Die  sitkamer  van  die  ouetehuis,  Soete  Inval;  indien  moontlik 
met  ’n  trap  wat  na  ’n  verdieping  voer.  Stoele;  ’n  tafel;  ’n  buffet, 
’n  klavier,  potplante.  ’n  Prent  wat  prominent  geplaas  is:  Rots  der 
Eeuwen.  Dit  stel  ’n  meisie  in  ’n  lang,  deurskynende  gewaad  voor. 
Sy  klamp  haar  aan  ’n  rots  in  die  middel  van  die  see  vas  terwyl  die 
woeste  golwe  aan  die  voet  van  die  rots  breek.  Die  styl  en  sfeer 
van  die  skilery  is  Victoriaans.  Hoë  vensters  wat  op  grys  lug  en 
winterbome  uitkyk.  Beligting  speel  ’n  belangrike  rol  in  die  stuk; 
„grys”  lig  wat  geleidelik  verdiep.  V/anneer  die  gordyn  oop- 
skuif,  staan  Die  Oues  in  groepies  rond,  fluister  kennelik  ontsteld, 
en  kyk  na  Matrone  wat  op  die  trap  staan,  ’n  paar  trappe  bo  die 
grondvlak,  sodat  sy  oor  Die  Oues  kan  kyk.  Twee  Oues  val  onmid- 
dellik  op:  die  Kwartel  wat  sit  en  slaap,  en  Lady  wat  ’n  uitdagende 
rooi  pruik  dra.  Matrone  word  gesteun  deur  Terblaans.  S^tadig 
maar  ferm,  maak  Matrone  haar  los  van  Terblaans.  Terblaans 
skud  haar  kop  simpatiek.  Matrone,  in  swart  geklee,  en  met  ’n 
swart  hoed  op,  haal  ’n  sakdoek  uit  haar  handsak.  Sy  snuit  haar 
neus  uit  en  vee  haar  oë  af.  Wanneer  sy  haar  handsák  toeklik,  is 
dit  duidelik  dat  sy  gereed  is  vir  ’n  aankondiging.  Terblaans  merk 
dit  ook,  en  klap  haar  hande.  Die  Oues  kom  tot  bedaring.  Van 
Truia  ’n  gedempte  ,,Stomme  mens”  voor  Matrone  begin  praat. 

MATRONE:  Nou  weet  u wat  my  omstandighede  is,  liewe  vriende:  ’n 
enigste  broer  . . . op  sy  laaste.  Eíc  móét  hom  gaan  groet. 
(Terblaans  knik  oordreioe.  Algemene  instemming.  Woorde 
en  reëls  soos  „Natuurlik”,  ,,’n  Laaste  kans,”  „Haar  plig”  kan 
gehoor  word.  Matrone  hej  haar  hand  op): 

Dankie,  vriende,  dankie;  ek  het  geweet  u sou  verstaan.  Nou 
bly  my  probleem  dit:  durf  ek  u alleen  laat  staan,  of  moet  ek 
Dominee  bel? 

KYTIE:  Hoekom  vir  Dominee  bel,  Matrone? 

MATRONE;  Kok  én  Nursie  is  weg,  juffrou  Sadie;  Nursie  het  die  dag 
vry,  en  kom  vanaand  eers  terug,  en  Kok  is  weg  bioskoop  toe. 
As  die  berig  net  vroeër  deurgekom  het  . . . 

KYTIE;  Ek  kan  nie  sien  hoekom  ons  nie  die  middag  alleen  kan  bly 
nie. 

LADY:  Ek  ook  nie. 

TERBLAANS  (terwyl  sy  na  Lacly  kyk):  Ek  wil  nie  stroom-op  wees 
nie,  Matrone,  maar  onthou  u wat  laas  gebeur  het  toe  ons  alleen 
gebly  het? 

MATRONE  (ongemaklik):  Ek  staan  my  iets  voor,  ja,  maar  ek  is 
seker  . . . 

KOSTA  (wat  op  agtergrond  gestaan  het  en  die  hele  toneel  sinies 
waargeneem  het,  tree  na  vore):  U kán  gerus  wees,  Matrone; 
ons  is  grootmense,  en  ons  weet  wanneer  daar  nood  is.  Dis 
Saterdagmiddag,  ons  durf  Dominee  nie  lastig  val  nie,  want  hy 
werk  aan  sy  preek. 

(In  dié  stadium  toet  ’n  motor  dringend  voor  die  deur.) 

TERBLAANS:  Die  taxi.  Dink  Matrone  . . . ? 

KOSTA:  Mevrou  Terblaans,  nie  almal  in  die  tehuis  is  kinds  nie. 
Party  van  ons  kan  nóg  verantwoordelikheid  dra  — as  dit 
móét. 

MATRONE:  Dankie,  meneer  Kosta;  ek  reken  op  u.  Ek  steun  tog 
nie  graag  vir  Dominee  nie.  Mevrou  Terblaans  . . . ? 

TERBLAANS  (stroef):  Matrone? 

MATRONE:  Sal  u en  mevrou  Van  Deventer  vir  die  koffie  sorg? 
(Die  taxi  toet  weer.) 

Hier’s  die  sleutel.  (Matrone  haal  ’n  sleutel  uit  haar  handsak) 
Vriende,  dis  tyd  dat  ek  gaan;  baie,  baie  dankie  vir  u samewer- 
king.  En  nóú:  soet  wees,  hoor?  (Al  pratend  stap  Matróne 
deur  toe;  af,  onder  gegroet.  Truia  en  Mathilda  skarrel  na 
die  naaste  venster  om  die  motor  te  sien  vertrek;  wuif  tot 
siens.) 

TRUIA;  Treurig,  so  ’n  swart  motor.  Nes  ’n  lykstasie. 

DIE  KWARTEL  (skrïk  wakker):  Hoe  nou? 

TRUIA:  Kytie,  praat  jy  met  haar.  My  keel  kan  dit  nie  hou  nie. 

KYTIE  (skree  naby  Kwartel):  Matrone  se  broer  lê  op  sterwe.  Sy’s 
met  ’n  taxi  weg  Kaap  toe. 

DIE  KWARTEL  (ongeërg):  Ons  moet  almal  gaan. 

MATHILDA:  Sy  kon  darem  gehuil  het. 

TRUIA  (bestrawwend) : Sy  hét  gehuil. 

MATHILDA:  Maar  effentjies.  Sonder  trane.  Net  sulke  trekkings. 

LADY:  Asof  daar  by  haar  trane  is  . . Tweegesig.  (Boots  Matrone 
ná):  Soet  bly  tot  ek  kom  kinders.  Mekaar  nie  seermaak  nie  né? 
(Trek  skielik  Terblaans  se  hare) 

TERBLAANS:  Eina,  wat  makeer  jou! 

LADY : Jy  weet  goed  wat  my  makeer.  Amper  het  jy  ons  middag  ver- 
ongeluk. 

KOSTA:  Kom  nou,  Lady,  kom  nou.  (Knipoog  vir  Lady.)  Sê  nou  mooi 
eksuus  vir  Terblaans? 

LADY  (met  ’n  skynsoet  dogterstem):  Ekskuus,  Terblaans,  ek  sal 
nooit  weer  nie  . . . 

TERBLAANS:  Sê  my,  wat  het  julle  teen  my  — jy  en  Kosta  en  Fons 
en  Kytie? 

KYTIE:  Nommer  een;  jy  hoort  nie  hier  nie.  Jy’t  nog  jare  se  werk  in 
jou. 

LADY:  Nommer  twee:  jy’s  die  skoothondjie  van  Matrone. 

TERBLAANS;  lemand  moet  haar  help.  Julle  gee  Matrone  nooit  ’n 
kans  nie.  Dis  maklik  om  met  kinders  te  werk  — ons  was  almal 
kinders.  Maar  hoe  werk  ’n  mens  met  oumense  — as  jy  self  nie 
oud  is  nie?  Weet  ons,  die  oues,  wat  dit  is  om  oud  te  wees? 

TRUIA:  0,  ék  weet,  met  my  jig  . . . (sy  voer  ’n  hensopbeweging  uit 
om  haar  verknotte  hande  te  laat  sien) 

MATHILDA  (huilerig):  En  ék  weet,  met  my  are  wat  verkalk  . . . 

KOSTA  (vererg):  Kwale  besoek  jonk  en  oud.  Dis  nie  die  alleenreg 
van  die  ouderdom  nie  . . . 

LADY:  Dit  gaan  nie  net  om  kwale  nie,  Kosta.  Hoe  sal  ek  dit  verdui- 
delik?  Party  dae  sit  ek  so,  en  ek  kyk  by  my  venster  uit  en  ek 
sien  iets  moois,  ’n  wolk,  of  blare  wat  val,  of  son  op  die  gras,  en 
dan  . . . dan  mis  ek  myself  so. 

TERBLAANS;  Ek  verstaan  jou  nie. 


3 


FONS:  Nee,  jy  sal  nie,  want  jy’s  ’n  Filistyn.  Jy  sal  nooit  begryp  hoe 
beroemd  Lady  eenmaal  was  nie.  Die  grootste  stem  wat  dié  land 
nog  ooit  opgelewer  het. 

LADY:  Fons,  asseblief,  moenie  . . . 

TERBLAANS:  Ek  ken  daardie  ou  storie  al  van  agteraf  vorentoe. 
Hoekom  het  sy  nog  nooit  gesing  van  sy  hier  is  nie? 

MEV.  VAN  DEVENTER:  Dis  wat  ek  ook  wil  weet. 

FONS:  As  jy  amen  gesê  het,  is  die  gebed  verby. 

LADY:  Hou  op,  asseblief,  Fons,  Terblaans;  ag,  Kosta,  sê  hulle  moet 
ophou,  ek  kan  dit  nie  verduur  nie  . . . 

TERBLAANS:  Ek  vra  my  af  of  dit  waar  is,  al  die  kastige  roem  . . . 

FONS:  Daar’s  die  koerante,  die  programme  . . . 

LADY:  Hou  op,  hou  op,  dis  als  verby  . . (Gaan  sit  op  stoel  en  begin 
huil.  Die  ander  beweeg  weg  van  haar  en  Fons  af.) 

FONS  (troos  lomp):  So,  nou  my  skapie,  so  nou;  ék  weet  en  ék  ont- 
hou;  en  dis  genoeg.  En  ek  weet  wat  jy  bedoel  as  jy  sê  jy  mis  jou 
so.  Ek  kén  die  gevoel.  (Streel  Lady  se  hande.)  Ons  was  altwee 
eenmaal  heldcr.  En  bereid.  (Kosta  stap  nader,  luister.) 

LADY:  Bereid  om  bemin  te  word. 

FONS:  En  bereid  om  lief  te  hê.  En  nie  bang  om  die  geluk  in  jou 
hande  vas  te  hou  nie. 

KOSTA  (yerveeld):  Niks  belet  jou  om  die  lewe  nóg  vas  te  hou  nie, 
stewig,  in  albei  hande.fKosía  demonstreer  ’n  wurggreep) 

LADY:  Nie  só  nie,  nie  só  nie. 

(Van  die  ander  ou  mense  staan  weer  nader.  Kosta  hou  van  ’n 
gehoor,  praat  harder.) 

KOSTA:  Die  siek  gepraat  oor  die  ouderdom:  ek  walg  daarvan.  Kyk, 
die  lug  daarbuite,  dis  nog  net  so  blou  soos  in  ons  jeug. 

KYTIE  (giggel):  Nie  vandag  nie.  (’n  Paar  kyk  buitentoe,  dan  ver- 
rnakerig  na  Kosta  se  kant  toe  en  sê  in  koor):  Nie  vandag  nie. 

KOSTA  (skree  woedend):  By  wyse  van  spreke  — as  julle  dit  kan 
verstaan. 

FONS:  Hulle  sal  nie,  Kosta,  want  hulle  is  Filistyne. 

KOSTA:  En  die  dou  op  die  spinnerakke,  lyk  dit  nie  nog  altyd  soos 
diamante  nie. 

LADY;  Diamante  — ja,  ja  hulle  lyk  soos  dou.  Maar  hard;  en  koud 
en  baie  mooi. 

FONS:  Ek  sien  jou  nog  so  in  die  verhooglig;  en  as  jou  bors  opgaan, 
blits  die  snoere  en  as  jou  bors  sak,  flikker  die  snoere,  flikker 
en  blits,  flikker  en  blits  . . . 

LADY:  Ek  had  ook  smaragde.  En  saffiere. 

TERBLAANS  (aan  mev.  Van  Deventer):  Here  we  go  again  . . . 

DIE  KWARTEL:  Wanneer  kry  ons  koffie  in  hierdie  plek? 

TERBLAANS  (kyk  op  haar  polshorlosie,  en  dan  na  die  huishorlo- 
sie):  Eers  oor  vyf-en-dertig  minute. 

DIE  KWARTEL:  Hoe  nou? 

KYTIE  (skril):  Oor  ’n  halfuur,  Oumatjie! 

DIE  KWARTEL  (mompelend,  terwyl  sy  kaarte  uit  haar  roksak  haal 
en  op  ’n  tafeltjie  voor  haar  uitpak.  Die  ander  heweeg  weg  van 
haar  af):  Oor  ’n  halfuur! 

Wie’t  vir  my  lekkergoed? 

(’n  Koor  van  stemme  skreeu:  „Nie  ek  nie.”  Die  Kwartel  trek 
haar  skouers  op,  gaan  voort  met  haar  gediddspeletjie.  Kytie 
loer  oor  haar  skouer.)  So,  so  waar  is  ek  nou  . . . ? 

KYTIE  (na  die  gehoor  toe):  Geduld  speel  sy,  geduld.  Hoeveel  jaar 
al,  wonder  ek?  Veertig  jaar,  vyftig  jaar,  sestig  jaar?  — En  as 
ons  baie  sterk  is,  tagtig  jaar.  En  die  uitnemendste  daarvan  is 
moeite  en  verdriet.  (Trek  haar  skouers  op;  praat  snerpend 
hard  met  Die  Kwartel):  Oumatjie  is  jy  haastig  dat  hy  moet 
kom? 

DIE  KWARTEL  (opgeknikker) : Dat  wie  moet  kom  vroumens? 

KYTIE:  Die  ouman.  Ons  ou  boy  friend. 

DIE  KWARTEL  ( opgeknikker ) : Het  jy  dan  ’n  boy  friend,  Kytie?  En 
jy  sê  my  niks  daarvan  nie?  (Kosta  kom  nader.) 

KYTIE  (na  die  gehoor):  Sy  verstaan  nie.  (Maak  ’n  gebaar  na  haar 
kop  toe  om  te  wys  Die  Kwartel  is  nie  reg  ivys  nie.  Praat  sag): 
Ons  álmal  se  minnaar,  Oumatjie;  die  kêrel  met  die  sens. 

KOSTA  (streng):  Jy  kom  gesels  kort,  Kytie. 

KYTIE:  Ja,  Kosta,  jy’s  seker  reg.  Maar  vir  jou  was  die  lewe  anders 
as  vir  my.  Vol  sonde  en  plesier;  jy  kan  terugdink,  en  warm  kry 
by  die  óú  vure.  Ek  weet  nie  wat  ek  met  my  lewe  gemaak  het 
nie.  Ek  moes  altyd  dankbaar  wees  teenoor  iemand  of  fets.  Teen- 
oor  familie,  die  Kerk  of  die  Liewenheer.  Diep  in  die  dank- 
baarheid  tot  hier  (druk  haar  wysvinger  onder  haar  neus),  dis 
wat  ek  was.  En  wat  moet  ek  met  die  res  van  my  lewe  maak? 

KOSTA:  Ek  kan  by  jou  kom  slaap. 

KYTIE:  En  wat  sal  dit  my  baat?  Steel  het  net  sin  as  die  vrugte  nog 
jonk  is. 

DIE  KWARTEL  (niigter  en  ongeërg):  Ek  is  eensaam. 

KYTIE:  Net  lui  mense  is  eensaam.  (Die  Kwartel  lag  asof  Kytie  iets 
snaaks  gesê  het.  Fons  en  Lady  beweeg  geselsend  in  op  dié 
groepie) 

LADY:  Soos  ek  sê:  dit  voel  of  jy  jou  uitgeleen  het,  en  jou  nog  nie 
terug  gekry  het  nie.  As  jy  sal  verstaan  wat  ek  bedoel. 

FONS:  Ek  verstaan.  Of  ook  dié  gevoel:  jy  kry  jouself  terug,  maar 
besmeer,  gerinneweer. 

DIE  KWARTEL:  Kom  ons  speel  iets? 

KYTIE:  Geduld  o geduld  wat  so  baie  dra  . . . 

TERBLAANS:  Laat  ons  iets  speel  — om  haar  ontwil. 

LADY  (spottend):  Wat? 

TERBLAANS  (ongemaklik) : O,  enigiets. 

LADY:  Net  nie  Piet  Swartvark  nie. 

TERBLAANS  (op  haar  perdfie):  Hoekom  nie? 

LADY:  Ek  bemoei  my  nie  met  politiek  nie. 

MATIIILDA:  Wat  van  raaisels?  Ek  ken  een  . . . 

TRUIA  en  LADY:  Tog  nie  dáárdie  een  nie! 

MATHILDA:  Watter  een? 

LADY:  Die  een  van  die  mantel  sonder  moue. 

MATHILDLA:  0,  ja,  dit  is  hy.  Die  antwoord  is:  ’n  doodskis. 

DIE  KWARTEL  (klaerig):  Wanneer  kry  ons  koffie? 

KYTIE:  Ons  gaan  eers  speel. 

DIE  KWARTEL:  Wat? 

KYTIE:  Konsert. 

TERBLAANS:  Goeie  plan.  Dan  kan  Lady  vir  ons  sing. 

LADY  (verskrïk):  Ek  sing? 

KOSTA  (S7iel  haar  te  hulp):  Ja,  Lady,  ek  sal  begelei.  (Neem  Lady 
eenkant  toe;  verduidelik  iets  aan  die  ontstelde  Lady.  ’n  Lig 
daag  vir  Lady:  sy  begin  lag). 

LADY:  Goed,  dan.  Terblaans,  kondig  aan! 

(Terblaa^is  bestyg  opgewonde  die  trap.  Fons  klim  by  haar  verby 
sodat  hy  haar  kan  onderskep.) 

TERBLAANS:  Vriende,  luister  . . . 

FONS:  Lady  gaan  vir  ons  sing;  neem  julle  plekke  in.  Ek  stel  aan 
julle  voor:  Die  Lewerik  van  die  Vrystaat.  (Terblaans  begluur 
Foíis.  Dan  gaan  sit  sy  penregop,  hoogs  veronreg) . 

DIE  KWARTEL:  En  nou?  Kry  ons  koffie? 

KYTIE::  Konsert,  Oumatjie,  konsert!  Lady  gaan  sing. 

(Lady  e?i  Kosta  beraadslaag  lank  by  die  klavier.  Kosta  lig 
die  klap  van  die  klavierstoeltjie  en  haal  ’n  verslete  boek  uit. 
Lady  leun  met  haar  een  arm  op  die  klavier.  Haar  ander  hand 
sprei  soos  ’n  web  oor  haar  dy.  Sy  laat  haar  kop  na  agter  sak. 
Sy  soek  ’n  steunpunt  vir  haar  oë.  Wanneer  sy  dit  gevind  het, 
knik  sy,  maar  sonder  om  na  Kosta  te  kyk.  Sy  sluk,  er}  versit 
haar  hand  op  die  klavier.  Kosta  speel  die  begeleiding  vir  Er- 
kbnig;  Lady  sing  elke  woord,  maar  sonder  geluid.  Haar  gesig 
registreer  elke  emosie  waarom  die  teks  vra: 

Wer  reitet  so  spHt  durch  Nacht  und  Wind? 

Er  ist  der  Vater  mit  seinem  Kind; 

Er  hat  dan  Knaben  wohl  in  dem  Arm, 

Er  fasst  ihn  sicher,  er  hlilt  ihn  warm 

„Mein  Sohn,  ivas  birgst  du  so  bayig  dein  Gesicht”  — 

Siehst,  Vater,  du  den  Erlkbnig  nicht? 

Den  Erlkbnig  ynet  Kron’  und  Schweip  — 

„Mein  Sohn,  es  ist  ein  Nebelstreif.” 

„Du  Liebes  Kind,  komm,  geh  mit  mir! 

Gar  schbne  Spiele  spiel’  ich  mit  dir; 

Manch’  bunte  Bliimen  sind  an  dem  Strand, 

Meine  Mutter  hat  manch  giilden  Gewand.” 

Mein  Vater,  inein  Vater,  und  hbrest  du  nicht, 

Was  Erlenkbnig  mir  leise  verspricht?  — 

„Sei  ruhig,  bleibe  ruhig,  mein  Kind; 

In  diirren  Bliittern  sdnselt  der  Wind.” 

„Wilst,  feiner  Knabe,  du  ynit  mir  gehn? 

Meine  Tochter  sollen  dich  ivarten  schbn; 

Meine  Tochter  fdhren  den  ndchtlichen  Reihn, 

Und  iviegen  und  tanzen  und  singen  dich  ein.” 

Mein  vater,  mein  Vater,  und  siehst  du  nicht  dort 
Erlkonigs  Tóchter  am  dústern  Ort?  — 

„Mein  Sohn,  mein  Sohn,  ich  seh’  ich  genau: 

Es  scheinen  die  Alten  Weiden  so  grau.” 

„Ich  liebe  dich,  mich  rezt  deine  schóne  Gestalt; 

Und  bist  du  nicht  willig,  so  brauch’  ich  Gewalt.”  — 

Mein  Vater,  mein  Vater,  jetzt  fasst  er  mich  an! 

Erlkónig  hat  mir  ein  Leide  getan!  — 

Dem  Vater  grauset’s,  er  reitet  geschwind, 

Er  h'ált  in  Armen  das  achzende  Kind, 

Erreicht  den  Hof  mit  Múh’  und  Not; 

In  seinem  Armen  das  Kind  war  tot. 

Na  die  slotakkoord  bly  Lady  met  ’n  oopgesperde  mond  staan.  Vir 
’n  oomblik  heers  daar  stilte.  Dié  stilte  word  verbreek  deur  Die 
Kwartel  wat  luidrugtig  hande  klap.  Dan  begin  Die  Oues  veront- 
waardig  protesteer  — tydens  die  „sang”  het  hulle  doodstil  gesit, 
want  hulle  was  in  die  ban  van  Lady  se  grieselige  mimiek.) 

TERBLAANS  (woedend):  Jy’t  nie  gesing  nie.  Jy’t  ons  vir  die  gek 
gehou. 

MATHILDA  (tranerig):  Dit  was  gemeen  van  jou. 

LADY  (vorstelik):  En  sy  dan?  (Wys  na  Die  Kwartel)  Sy’t  my  ge- 
hoor  en  my  kuns  waardeer. 

FONS  (begrypend):  Jou  kuns,  ja  wel. 

TERBLAANS:  Maar  nie  jou  sang  nie! 

LADY  (koppig):  Sy’t  my  gehoor,  en  my  sang  gerespekteer. 
TERBLAANS:  Sy’s  doof. 

TRUIA:  Doof,  doof,  doof  soos  ’n  kwartel. 

LADY:  Doof  vir  alledaagse  geluide,  ja;  doof  vir  alledaagse  musiek. 
Maar  vir  musiek  van  die  sfere,  daarvoor  is  sy  baie  gevoelig. 
(Lady  stap  na  Die  Kwartel  en  soen  haar  op  beide  wange.  Sy 
draai  na  die  ander.)  Ek  kry  julle  jammer.  Julle’s  op  die 
drumpel,  en  nóg  praat  die  sfere  nie  met  julle  nie. 

MEV.  VAN  DEVENTER  (verward):  Maar  ons  kon  vir  Kosta  hoor. 

LADY  (neerbuigend) : Natuurlik  kon  julle  hom  hoor.  Kosta  is 
’n  skat,  maar  hy’s  ’n  demoon.  Hy  sal  nóóit  die  sfere  hoor  nie. 
(Lady  sak  op  ’n  stoel  neer,  prewel):  . . . das  Kind  war  tot. 
My  keel,  ek  moet  iets  te  drinke  kry.  (Terblaans  kyk  op  haar 
horlosie,  en  dan  na  die  huishorlosie.  Haar  mond  sluit  ferm: 
dis  nog  nie  drinktyd  nie.) 

KOSTA;  Sê  julle  wat;  die  middag  vra  om  iets  sterkers.  Ons  had  te 
veel  skokke.  Matrone  se  verlies,  en  . . . en  . . . Lady  se  kuns 
. . . en  . . . 

FONS;  Ek  stem  saam. 

KYTIE;  Ek  voel  ook  so. 

TERBLAANS;  Oor  my  dooie  liggaam! 

KOSTA;  Ons  het  almal  iets  in  die  kamer,  vir  siekte  en  Krismis  en 
dae  soos  vandag.  Kom  ons  gaan  haal  dit,  en  wees  vrolik. 
(Kosta  volg  sy  voorstel  op,  en  klim  met  die  trap  na  sy  kamer. 
Kytie,  Fons  en  Lady  volg  hom.  Terblaans  draf  agter  hulle 
aan,  en  beduie  ivild  met  haar  arms.) 

TERBLAANS;  Ek  gaan  Dominee  bel.  Ek  het  dié  ding  sien  kom. 

KOSTA  (oor  sy  skouer):  Soete  Inval  steur  nie  graag  vir  Dominee 
op  ’n  Saterdagmiddag  nie,  dit  weet  jy  tog.  Maar  ás  jy  bel, 
sê  hy  moet  ’n  paar  bottels  nagmaalwyn  saambring. 

DIE  KWARTEL;  Wat  is  die  kommosie? 

MEV.  VAN  DEVENTER  (tolk  met  ’n  martelaarshouding):  Kosta 
wil  ’n  drinkery  aan  die  gang  sit.  Bid  jou  dit  aan,  met  Matrone 
se  broer  in  die  Dal  van  die  Doodskaduwee. 

DIE  KWARTEL  (kruis  haar  arms  oor  haar  bors  en  wieg  vrolik): 
Lekker,  lekker! 

MEV.  VAN  DEVENTER  (aan  Terblaans):  O,  wat  ’n  gruwel! 

TERBLAANS  (sug  swaar):  Ons  sal  koffie  maak  wanneer  die  tyd 
daarvoor  reg  is.  Dié  skande  moet  binne  dié  vertrek  bly.  Ons 
kan  Dominee  nie  so  ontstig  nie. 

(Terwyl  Terblaans  praat,  sluip  Truia  en  Mathilda  skelm  teen 
die  trap  uit.  Hulle  kom  vir  Fons  en  Kytie  wat  op  die  terug- 
pad  is,  teen,  en  gesels  soos  samesweerders  met  hulle.) 

DIE  KWARTEL;  Lekker,  lekker! 

Lady  maak  ’n  dramatiese  verskyning  aan  die  bopunt  van  die 
trap.  Sy  het  ’n  Spaanse  kam  in  haar  rooi  pruik  gesteek,  en  ’n 
pers  tialie  om  haar  skouers  gehang.  Stadig  kom  sy  die  trap 
af.) 

TERBLAANS  (aan  Van  Deventer):  Die  hoer  van  Babilon. 

LADY  (kom  staan  langs  Terblaans  en  bekyk  haar  op  en  af.  Dis 
duidelik  dat  sy  Terblaans  gehoor  het.)  Jammer  dat  jóú  suk- 
ses  so  plaaslik  was,  hartjie  . . . (Lady  stap  na  die  buffet,  haal 
’n  tafeldoek  uit  en  gooi  dit  oor  die  tafel.  Fons  haal  glase  uit 
die  buffet.  Kytie  help  hom.) 

DIE  KWARTEL  (raak  al  hoe  meer  opgewonde  met  al  die  drukte  om 
haar  en  begin  sing):  ’n  Ding  is  ’n  lekker  ding  met  pypkaneel 
daarin!! 

(In  die  stadium  verskyn  Kosta  aan  die  bopunt  van  die  trap. 
Hy  kom  spoedig  die  trap  af.  Truia  en  Mathilda  kom  agter 
hom  aan;  klou  bangerig  aan  mekaar.  Terblaans  en  Van 
Deventer  onttrek  hulle  met  groot  gebaar  aan  die  feestoneel.) 

TERBLAANS:  Ek  was  my  hande  in  onskuld.  (Sy  slaan  haar  oë  op  na 
Rots  der  Eeuwen). 

VAN  DEVENTER  (kyk  ook  na  Rots  der  Eeuwen):  Oor  my  dooie 
liggaam:  ek  gaan  geen  deel  hê  aan  dié  brassery  nie.  (Van 
Deventer  en  Terblaans  na  verste  hoek  in  die  vertrek.) 

KOSTA  (pseudo-plegtig) : Vriende,  kom  nader,  kom  sit  aan;  en  laat 
ons  hart  ons  vrolik  hou,  al  die  dae  van  ons  lewe.  (In  die  fees- 
toneel  wat  volg,  sit  Kosta  in  die  middel  van  die  feesgenote, 
Lady  en  Kytie  links  en  regs  van  hom;  die  res  sluit  aan  by  Lady 
en  Kytie.  Die  tafel  staan  dwars,  parallel  met  die  gehoor.) 
Maar  waar’s  Die  Kwartel? 

FONS:  Ek  sal  haar  kry.  (Fons  bring  Die  Kwartel  tafel  toe  en  laat 
haar  langs  Kytie  sit.) 

KOSTA:  Laat  ons  sien:  hier’s  vodka,  rietblits,  frans-brandewyn;  en 
hier’s  bier,  en  hier’s  gewone  brandewyn.  Oumatjie?  (Die 
Kwartel  slaan  haar  hande  voor  haar  mond.  Die  keuse  is  vir 
haar  te  moeilik.)  Nou  goed,  ’n  brandewyntjie  om  mee  te  begin. 
Say  when.  (Kosta  wag  nie  op  ’n  antwoord  nie;  skink  na  goed- 
dunke.  In  die  skinktoneel  kan  aanwysings  en  uitroepe  ge- 
improviseer  word,  tot  almal  ’n  glasie  in  die  hand  het.) 

KOSTA:  Lageim! 

LADY:  Gesondheid! 

KYTIE:  Bottoms  up! 

FONS:  Gesondheid! 

MATHILDA  en  TRUIA:  Ook  so! 

DIE  KWARTEL:  ’n  Ding  is  ’n  lekker  ding. 

KYTIE:  Dit  smaak  na  verjaardag. 

LADY:  Nee,  nie  verjaardag  nie,  sommer  net  ’n  feesdag.  Ek  hou 
nie  van  verjaarsdae  nie. 

FONS:  Ek  ook  nie. 

KYTIE:  Maar  hoekom  nie?  Verjaardae  maak  ’n  mens  nie  oud  nie. 


10 


LADY:  Nie  verjaarsdae  nie.  Selfs  nie  die  jare  nie.  Net  die  besef 
van  verlies:  dís  wat  jou  oud  maak.  En  daarom  is  verjaarsdae 
treurig.  Dit  herinner  jou  aan  al  die  mooi  dinge  wat  jy  op 
die  pad  kwytgeraak  het. 

KOSTA:  Begin  jy  weer  met  daardie  ding  . . . 

KYTIE:  Maar  dis  interessant,  Kosta. 

KOSTA:  Ek  stem  nie  heeltemal  saam  met  Lady  nie;  ’n  mens  verloor 
nie  al  die  mooi  dinge  langs  die  pad  nie. 

LADY:  Nie  alles  nie.  Maar  wat  jy  verloor,  is  erg  genoeg.  Jou 
stem.  Jou  jeug. 

KYTIE:  Jou  tande. 

DIE  KWARTEL:  Hoe  nou?  (Sonder  om  aan  Die  Kwartel  te  verdui- 
delik,  praat  die  groep  na  die  gehoor  toe.) 

GROEP:  Jou  gehoor. 

FONS:  Jou  skop  en  jou  lus. 

TRUIA:  Jou  nooiensvan. 

MATHILDA:  Jou  are  verkalk.  En  jou  dink  daarmee. 

KOSTA:  Dis  die  een  kant  van  die  prentjie.  Kom  ons  dink  hard. 
Kom  ons  probeer  ’n  mooi  ding  uit  ons  verlede  onthou.  As 
ons  kan,  dié  mooiste  ding. 

FONS:  lets  wat  troos.  Na  al  die  jare  nog  troos. 

KYTIE:  Dis  vir  my  nie  moeilik  om  te  onthou  nie  — my  lewe  was 
so  egalig.  ’n  Karoopad  tot  in  die  ewigheid  toe. 

KOSTA:  Voor  jy  vertel,  Kytie,  het  ons  nog  almal  iets?  Fons?  Lady? 
Dan  gooi  ek  ’n  ietsie  vir  myself.  Jammer,  Kytie.  Sonder 
water?  Maar  jy’s  gelooi,  ou  girl! 

KYTIE:  Ek  het  ’n  baie  arm  jeug  gehad.  Nee,  julle  hoef  nie  onge- 
maklik  te  raak  nie,  dis  nie  ’n  huilstorie  nie.  Maar  dis  belang- 
rik  dat  julle  weet:  ons  was  brandsiekarm.  Ek  was  agt  jaar 
oud,  toe’t  ek  nog  nooit  ’n  sikspens  van  my  eie  gehad  nie.  Ek 
had  ’n  vriendinnetjie,  Salmien  Rossouw,  mooi  kind;  jonk-jonk 
dood  aan  rumatiekkoors.  Net  so  arm  soos  ek.  Armoede  is 
nie  so  erg  as  almal  óm  jou  ook  arm  is  nie.  Toe  hou  die  ryk 
oom  met  sy  perdekar  voor  ons  deur  stil,  en  hy  sê  ons  moet 
die  perde  vashou,  hy’s  nou-nou  weer  terug.  En  toe  hy  terug- 
kom,  toe  gee  hy  vir  ons  elkeen  ’n  sikspens.  ’n  Hele  sikspens. 
En  ek  hou  daardie  sikspens  van  my  vas  of  ek  dit  in  my  vleis 

wil  indruk.  Ons  het  nie  aan  spaar  gedink  nie;  nie  ek  en 
Salmien  nie.  Nie  dáárdie  dag  nie.  Ons  kyk  vir  mekaar,  en 
sê  niks  nie,  begin  net  draf  na  die  Jood  se  winkel  toe.  ’n  Lang 
ent  pad:  draf-draf,  lat  die  stof  so  opspring  onder  ons  kaal 
voete.  En  toe  ons  by  die  Jood  se  winkel  kom,  weet  julle  wat? 
Toe’s  my  sikspens  weg.  Skoon  weg.  En  wat  doen  Salmien? 
Sy  gaan  koop  nie  vir  háár  geld  lekkers  nie,  sy  smyt  dit  net 
so  weg.  Om  my  ontwil. 

TRUIA:  Dis  ’n  lawwe  storie. 

LADY:  Dis  ’n  baie  baie  mooi  storie.  Dit  klink  na  ’n  gelykenis. 

KOSTA:  Jy  sê  nou  die  storie  is  laf.  Truia.  Wat  is  jou  herinnering? 

TRUIA:  Seker  ook  maar  laf.  Pa  het  ’n  gig  gehad,  en  dan  ry  ons 
oor  na  Gum  Dale,  en  bly  die  hele  naweek  by  die  Trollops. 
Ons  speel  tennis,  en  saans  speel  ons  whist.  Dis  al.  Maar  dit 
was  genoeg. 

LADY:  In  die  ou  Tivoli,  met  ’n  groot  besoekende  orkes.  En  my 
stem  sny  deur  die  orkes  soos  ’n  mes  deur  botter.  En  die 
dirigent,  sir  Robert  Ashton,  soen  my  hande  na  die  tyd,  en  sê 
met  trane  in  sy  oë:  „God  has  laid  his  finger  on  your  brow, 
my  child.” 

KOSTA:  Hel,  dit  was  vir  jou  ’n  wilde  plek,  hoor,  daardie  buitehotel 
op  Nek.  Die  geld  wat  ek  daar  met  dobbeí  gewen  én  verloor 
het.  En  die  naweke,  en  die  blonde  vrou  van  die  sersant . . . 

LADY:  . . en  sir  Robert  Ashton  het  ook  dit  vir  my  gesê:  „You’re  a 
virtuoso  singer  of  the  upper  rank.”  Op  sulke  oomblikke  kom 
’n  mens  by  jouself  uit.  Weet  julle,  dis  hoekom  ons  die  liefde 
najaag,  en  die  kunste  dien:  ons  wil  by  onsself  uitkom,  jy  kan 
maar  sê,  nagmaal  hou  met  onsself.  Ek  glo  ook  . . . 

KOSTA:  Ekskuus,  Lady,  maar  dit  lyk  my  Kytie  voel  nie  goed  nie. 
Drukte  om  Kytie  te  help.  Truia  en  Mathilda  lei  haar  van  die 
verhoog  af.  Terblaans  en  Van  Deventer  kom  triomfantlik 
nader.) 

TERBLAANS:  Nou  sal  ons  koffie  maak  — ruim  net  julle  gemors  op. 
(Lady  en  Fons  besig  om  orde  te  herstel.  Kosta  met  die  trap 
op  na  sy  kamer.) 

VAN  DEVENTER:  As  dit  nodig  sal  wees,  Bettie;  dit  word  al  aand  . . 
(Truia,  Mathilda  en  Kytie  op.) 

TERBLAANS:  En  hoe  voel  ons  pasiënt  nou? 

KYTIE:  Praat  maar,  Terblaans,  praat  maar.  Ek  was  nie  siek  van 
die  drank  nie,  ek  was  siek  van  verlange  na  ’n  uur  toe  ’n  ander 
mens  vir  my  omgegee  het.  Dáárna  was  ek  siek.  (Kosta  kom 
met  die  trap  af.  Hy  is  besig  om  iets  in  sy  baadjie  se  binne- 
sak  te  prop.) 

DIE  KWARTEL:  Hoekom  is  dit  so  donker?  Hoekom  speel  ons  nie 
meer  nie? 

VAN  DEVENTER:  Sy  raak  erger  by  die  dag.  Dis  nie  die  tehuis  vir 
haar  dié  nie. 

KOSTA:  En  as  sy  wil  speel,  hoekom  nie?  Sy’s  nog  hiér  binne-in 
die  lewe.  Ek  het  juis  in  my  kamer  aan  ’n  speletjie  gedink: 
Wolf,  wolf  hoe  laat  is  dit?  Nét  die  ding  vir  nou. 

DIE  KWARTEL:  Wat  praat  Kosta  alles? 

VAN  DEVENTER  (skree):  Hy  wil  hê  ons  moet  Wolf,  wolf  hoe  laat  is 
dit?  speel.  Stel  jou  voor,  op  ons  jare! 

DIE  KWARTEL;  Wie’s  oud?  Ek  speel  saam. 

LADY;  En  ek. 

FONS:  En  ek. 

KYTIE;  En  ek.  As  kinders  het  ons  dit  saans  in  die  maanlig  op  die 
werf  gespeel. 

KOSTA:  Dan  moet  ons  die  plek  regkry.  Fons,  jong,  sit  hand  by. 
(Kosta  en  Fons  dra  stoele  uit  die  pad  uit.  Kosta  kyk  bereke- 
nend  rond;  sien  Rots  der  Eeuwen  en  haal  dit  af.  Hulle 
maak  die  prent  staan  teen  die  rug  van  ’n  stoel.) 

As  julle  agter  dié  stoel  is,  is  julle  tuis,  is  julle  in  die  home, 
maar  as  ek  julle  vang  voor  juíle  tuis  is  — o,  wee!  (Grom,  en 
boots  Frankenstein  na.) 

DIE  KWARTEL:  Ek  verstaan  nog  nie. 

LADY:  Kyk,  dis  so:  Kosta  is  die  wolf.  Ons  loop  al  agter  hom  aan, 
en  vra  hoe  laat  dit  is.  As  hy  ,,Twaalfuur”  sê,  moet  ons  hol 
om  in  die  Home  te  kom,  anders  vang  hy  ons. 

TRUIA:  En  as  hy  ons  vang? 

KOSTA;  Dan’s  ons  uit  — uit,  uit  die  speletjie  uit.  (Opgewonde) : 
O.K.  — ons  begin.  (Kytie,  Fons,  Lady  en  Die  Kwartel  loop  al 
agter  Kosta  aan.  Die  arider  kyk  afkeurend  of  geamuseerd 
toe.) 

DIE  GROEP  (singpraat):  Wolf,  wolf  hoe  laat  is  dit? 


13 


DIE  GROEP:  Wolf,  wolf  hoe  laat  is  dit? 

KOSTA:  Sesuur. 

DIE  GROEP:  Wolf,  wolf  hoe  laat  is  dit? 

KOSTA:  Vieruur. 

DIE  GROEP:  Wolf,  wolf  hoe  laat  is  dit? 

KOSTA:  TWAALFUUR!  (Kosta  laat  die  groep  toe  om  Die  Kwartel 
veilig  in  die  huis  te  kry.  Terblaans  staan  nader.) 

TERBLANS:  As  julle  kinderagtig  wil  wees,  goed  en  wel,  maar  dié 
ou  mens  is  gedaan. 

KOSTA:  Sê  jy  dan  vir  haar  om  op  te  hou. 

TERBLAANS  (aan  Die  Kwartel):  Oumatjie,  kom,  jy  moet  rus! 

DIE  KWARTEL:  Loop,  los  my;  jy’s  nie  in  die  komedie  nie! 

(Terblaans  loop  weg  met  ’n  ek-was-my-hande-in-onskuld-hou- 
ding.  Sy  íluister  iets  vir  Van  Deventer  wat  haar  kop  skud  en 
haar  tong  klik.  Die  speletjie  begin  weer.  Kostd  kUm  dié 
keer  teen  die  trap  uit;  die  groep  volg  hom  teen  die  trap  uit. 
Voor  hy  bo  is,  sit  hy  gou  ’n  skedelmombakkies  op.  Wanneer 
hy  TWAALFUUR  skree,  draai  hy  om.  In  die  flou  lig  gloei 
die  mombakkies  soos  /os/or.  Almal  skrik  hulle  buite  weste 
en  vlug  holderstebolder.  Die  Kwartel  bly  aan  die  voete  van 
die  trappies  lê:  ’n  bondeltjie.  Die  Oues  tree  behoedsaam 
nader.  Niemand  sê  iets  nie.  Hulle  vorm  ’n  kring  om  Die 
Kwartel.) 

KOSTA  (laag  en  hees,  die  mombakkies  nog  op  sy  gesig):  Wolf,  wolf 
hoe  laat  is  dit?  (Wys  na  Kytie.) 

KYTIE:  Twaalfuur. 

Dié  prosedure  word  herhaal  tot  nog  net  Lady  oor  is.  Sy  unl 
ontsnap  uit  die  kring,  maar  álle  vingers  wys  na  haar.  Lig 
val  op  haar  gesig.) 

LADY  (gil  hoog  en  bloedstollend) : TWAALFUUR! 

(GORDYN  VAL  ONMIDDELLIK) 

GREPE  UIT  DIE  KONGRES 


OPENING  VAN  DIE  KONGRES  VAN  DIE  AFRIKAANSE 

SKRYWERSKRING,  STELLENBOSCH,  8 NM.,  7 APRIL  1971 
deur  Mnr.  Buks  Fouché. 

Geagte  Mnr.  die  Voorsitter,  Dames  en  here, 

Baie  dankie  vir  die  eer  om  vanaand  hier  saam  met  u te  wees  en 
om  hierdie  kongres  van  die  Afrikaanse  Skrywerskring  te  open. 

Ek  en  baie  ander  buitestaanders  is  ten  volle  bewus  van  al  die 
probleme  waarmee  u te  kampe  het  en  ons  weet  dat  ’n  artikel,  ’n 
gedig  of  ’n  boek  nie  maar  sommer  net  met  die  druk  van  ’n  knoppie 
opgetower  word  nie. 

Afgesien  van  die  talent  waarmee  u gebore  moet  wees,  weet  ons 
dat  u ’n  grondige  studie  van  u onderwerp  moet  maak  omdat  u net 
kan  skryf  as  u kennis  het  van  die  aangeleentheid,  en  weet  wat  u wil 
of  kan  sê. 

Maar  al  het  u al  die  kennis  wat  u nodig  het,  kan  u nog  nie  slaag 
as  u nie  ’n  helder  siening  en  ’n  suiwer  aanvoeling  het  nie  en  as  u 
nie  op  die  koop  toe  ook  nog  bereid  is  om  baie  hard  te  werk  nie.  Niks 
wat  die  moeite  werd  is,  kom  maklik  nie. 

Omdat  die  mensdom  oor  die  algemeen  van  al  hierdie  dinge  be- 
wus  is,  weet  hulle  dat  die  toonaangewende  skrywers  uit  die  aard 
van  die  saak  bo  die  gemiddelde  moet  wecs.  Daarom  het  u so  ’n  groot 
invloed  en  is  u tot  ’n  groot  hoogte  verantwoordelik  nie  nct  vir  die 
meningsvorming  in  ons  land  nic,  maar  selfs  ook  vir  die  lewensbe- 
skouing  sowel  as  die  leefwyse  van  die  nasie  waarvan  u lid  is.  Hierdie 
waarheid  geld  ook  vir  die  skrywers  in  ander  lande  — mense  met  wie 
u uit  die  aard  van  u omstandighcde  dikwels  in  voeling  is  en  met  wie 
u in  voeling  moet  bly. 

My  vriende,  ek  neem  aan  dat  u besef  wat  dit  beteken.  Dit  be- 
tekcn  dat  ’n  geweldige  verantwoordelikheid  op  u skoucrs  rus  — so 
geweldig  dat  ’n  mens  dwing  om  in  die  aangesig  van  die  grootheid 
daarvan  bang  te  word  en  terug  te  deins. 

Skrywers  moet  nie  net  vir  afleiding  en  ontspanning  sorg  nie, 
maar  hulle  moet  ook  en  veral  vir  die  opvoeding  van  en  rigtingge- 
wing  van  die  lesende  mensdom  sorg.  Daar  lê  u grootste  taak,  maar 
daar  lê  ook  u grootstee  mag  en  daarom  u grootste  verantwoordelik- 
heid.  Deur  middel  van  u kontakte  moet  u ook  u deel  bydra  buite 
die  grense  van  u eie  land  en  moet  u dit  onvermoeid  doen. 

Voordat  ek  egter  hierdie  stelling  verder  verduidelik,  wil  ek  net 
eers  sê  dat  ek  dankbaar  is  dat  minstens  die  Afrikaanse  skrywers 
hulle  in  hierdie  organisasie  saamgesnoer  het.  So  kan  u beter  na 
uself  kyk,  maar  so  kan  u ook  meer  gekonsolideerd  u take  aanpak. 

Ek  het  reeds  gesê  dat  skrywers  in  die  algemeen  en  daarom  ook 
die  S'uid-Afrikaanse  skrywers  — waarvan  die  kring  van  Afrikaanse 
skrywers  ’n  deel  en  ’n  belangrike  deel  uitmaak  — tot  ’n  groot  hoog- 
te  invloed  uitoefen  op  en  daarom  verantwoordelik  is  vir  die  menings- 
vorming  van  die  mensdom. 

Nou  is  u net  so  bewus  as  ek  van  die  byna  bomenslike  stryd  wat 
ons  nasie  in  die  buiteland  te  stry  het  — ’n  stryd  teen  miskenning, 
verguising  en  beswaddering,  dikwels  as  gevolg  van  kwaadwilligheid 
maar  ook  dikwels  as  gevolg  van  onkunde.  Om  ingang  te  vind  in  die 
verskillende  media  oorsee  om  sodoende  ons  eie  saak  gestel  te  kry 
is  feitlik  ’n  onbegonne  taak,  veral  vir  mense  wat  nie  self  skrywers 
is  en  daarom  nie  die  nodige  verbintenisse  het  nie.  lemand  wat  nie 
persoonlik  daarmee  te  doen  gehad  het  nie,  kan  eenvoudig  nie  besef 
hoe  moeilik  dit  is  nie. 

By  wyse  van  illustrasie  wil  ek  vir  u een  sprekende  voorbeeld 
noem.  Tydens  die  vorige  saak  waarin  ons  by  die  wêreldhof  betrokke 
was,  was  elke  aspek  van  ons  Suid-Afrikaanse  beleid  en  leefwyse 
tot  op  die  been  oopgevlek.  Daar  was  nog  nooit  ’n  beter  geleentheid 
vir  die  wêreld  om  te  wete  te  kom  wat  presies  hier  aan  die  gang  is 
nie,  omdat  in  daardie  saak  vir  week  na  week  elke  dag  van  die  groot- 
ste  outoriteite  van  die  wêreld  en  van  oral  oor  die  wêreld  getuienis 
afgelê  het  en  deur  die  allerbeste  advokate  aan  uitputtende  kruisver- 
hore  onderwerp  is. 

Elke  dag  het  daar  verslaggewers  van  die  oggend  tot  die  aand 
in  die  hof  gesit.  maar  afgesien  daarvan  het  ons  ook  nog  seker  ge- 
maak  dat  daar  daagliks  opsommings  van  die  dag  se  verrigtinge  aan 
die  pers  beskikbaar  gestel  word. 

Ten  spyte  van  al  hierdie  dinge  het  daar  byna  nooit  ’n  letter 
oor  die  hofsaak  in  die  koerante  in  Holland  verskyn  nie.  Van  die 
ander  lande  kan  ek  nie  praat  nie,  maar  ek  kan  wel  praat  van  die 
een  waarin  ek  was  en  waarvan  ek  weet. 

Op  ’n  aand  by  ’n  funksie  het  ek  die  saak  bespreek  met  die 
verteenwoordiger  van  een  van  die  koerante  wat  ons  redelik  goedge- 
sind  was  en  aan  hom  gesê:  ,,Julle  wil  altyd  so  graag  inligting  hê  oor 
wat  by  ons  aangaan  en  hier  het  julle  nou  ’n  kans  soos  julle  nooit 
weer  sal  kry  om  nie  net  self  ingelig  te  raak  nie,  maar  om  ook  julle 
lesers  in  te  lig.  Waarom  maak  julle  nie  daarvan  gebruik  nie?  Waarom 
skryf  julle  niks  nie?” 

Sy  antwoord  was  doodeenvoudig  dat  hulle  eie  land  nie  by  die 
saak  betrokke  is  nie  en  dat  dit  daarom  nie  vir  hulle  lesers  nuus- 
waarde  het  nie.  Hulle  skryf  dus  liewer  die  dinge  wat  hul  lesers  liewer 
lees  en  wat  daarom  aan  hulle  koerant  ’n  groter  afset  besorg. 

As  dit  nou  die  posisie  by  die  goedgesinde  koeranle  is,  kan  u 
self  dink  wat  dan  by  die  ander  aangaan.  Vir  hulle  sal  die  feite  soos 
in  ’n  hofsaak  geopenbaar  ook  nie  nuuswaarde  hê  nie,  maar  al  die 
sensasie  wat  uit  kwaadwillige,  verdraaide  berigte  gehaal  kan  word, 
het  wel  nuuswaarde  en  word  tot  ons  nadeel  opgedis  aan  ’n  lesers- 
publiek  wat  dit  gretig  lees  en  glo  asof  dit  die  evangelie  is. 

Wat  dus  hier  gebeur  en  wat  terselfdertyd  vir  ons  — wat  die 
houding  van  die  buiteland  teenoor  ons  betref  — die  dinge  al  moei- 
liker  en  moeiliker  maak,  is  dat  in  plaas  daarvan  dat  die  koerante 
en  die  skrywers  die  rol  vervul  wat  hulle  behoort  te  vervul,  naamlik 
om  meningsvorming  reg  te  stuur  deur  die  publiek  reg  in  te  lig  en 
op  te  voed  sodat  hulle  die  dinge  lees  wat  hulle  die  regte  insig  gee, 
word  hulle  gestuur  deur  v/at  hulle  dink  die  publiek  graag  wil  hê. 

Dit  beteken  dat  in  plaas  daarvan  dat  die  skrywers,  wat  oor  die 
regte  kennis  sowel  as  die  vermoë  beskik,  die  leiding  neem,  word 
hulle  gelei  deur  die  mense  wat  minder  weet  as  hulle  en  dit  is  mos 
tog  so  duidelik  soos  daglig  dat  dinge  dan  verkeerd  moet  loop  en 
op  chaos  afstuur. 

U kan  daaraan  iets  doen  — in  elk  geval  meer  as  die  res  van 
ons  — omdat  u die  geleentheid  het  wat  ons  nie  het  nie. 

Om  mee  te  begin  is  u mede-skrywers  en  dus  kollegas  van 
daardie  mense.  U verstaan  hulle  en  hulle  sielkunde  beter  as  ons. 
U het  die  geleentheid  om  met  hulle  in  aanraking  te  kom  en  met 
hulle  samewerking  te  soek.  U as  die  Afrikaanse  Skrywerkring 
word  deur  u eie  grondwet  gesê  dat  dit  deel  van  u doelstellings  en 
deel  van  u take  en  daarom  u verantwoordclikhede  is.  Ons  wcct 
dit  is  nie  maklik  nie,  maar  dit  is  nodig. 

As  u met  hulle  in  aanraking  kom  en  bly  — as  u met  hulle 
Ictterkundige  verenigings  en  skiywers  saamwerk  — kan  u bande 
bind  en  vriendskappe  kweek  wat  verder  kan  uitkring  omdat  hulle 
cers  op  die  een  cn  dan  op  die  andcr  gebied  kan  leer  dat  u eerstens 
eerlik  en  tweedens  bekwaam  is,  en  dat  u bo  alles  nie  die  vreeslike 
mcnse  is  wat  hulle  gedink  hct  nie. 

As  u ecrs  hulle  vcrtroue  gewcn  het,  sal  u moontlik  kan  begin 
om  hulle  te  probeer  oortuig  dat  hulle  nie  deur  die  publiek  gelei 
moet  word  nie,  maar  dat  hulle  die  publiek  moet  lei  omdat  hulle  die 
kennis  het  cn  omdat  hullc  ook  die  geleenthcid  en  die  middele 
daartoe  het. 

Dit  is  ’n  groot  taak  en  een  wat  tyd  cn  moeitc  sal  verg,  maar 
dit  is  ’n  taak  wat  u ongelukkig  nie  kan  laat  nie.  Daar  is  soveel 
op  die  spel  dat  elkeen  van  ons  op  ons  eie  gebied  en  vlak  ons  alles 
in  die  stryd  sal  moet  werp. 

Die  tyd  dat  ons  nie  ten  volle  gewoeker  het  met  die  talente 
waarmee  ons  toebedeel  is  en  nie  ten  volle  gebrnik  gemaak  het  van 
die  geleenthede  wat  ons  gebied  is  nie,  is  vir  altyd  verby  — as  ons 
die  stryd  om  as  nasie  te  lewe  nie  wil  verloor  nie. 

U roeping  en  u waarde  lê  egter  ook  en  veral  hier  in  ons  eie 
land.  Ook  hier  is  daar  groot  werk  en  daarom  is  ons  dankbaar  dat 
u is  wat  u is,  en  dat  u as  groep  beskik  oor  die  uitstaande  mense 
met  die  besondere  gawes  waaroor  u wel  beskik  en  wat  tot  ons  heil 
aangewend  kan  word. 

Ons  leef  in  ’n  tyd  waarin  daar  om  verskillende  redes  op  meeste 
gebiede  ’n  groot  mate  van  vervlakking  ingetree  het.  Idealisme  en 
die  dieper  geesteswaardes  is  ongelukkig  besig  om  vinnig  plek  te 
maak  vir  ’n  houding  van  onverskilligheid,  gemaksug,  materialisme 
en  oppervlakkigheid.  Elkeen,  of  meeste  van  ons,  wil  net  kyk  wat 
ons  uit  die  lewe  kan  haal;  en  wat  ons  bereid  is  om  daarin  te  sit  is 
net  soveel  as  wat  vir  ons  persoonlik  die  meeste  dividende  sal  afwerp. 

Ek  dink  dit  is  toe  te  skryf  aan  die  feit  dat  ons  in  ’n  wêreld  leef 
waarin  ons  eerstens  gedurig  van  oorloë  en  dreigende  oorloë  hoor. 
’n  WêreJd  waarin  ontevredenheid  en  onvergenoegdheid  aan  die 
orde  van  die  dag  is,  maar  ook  ’n  wêreld  wat  as  gevolg  van  die  mo- 
derne  tegnologie  en  die  geweldige  snelle  kommunikasie  so  klein 
geword  het  dat  daar  byna  geen  afstand  meer  is  nie  en  daarom  byna 
geen  privaatheid  meer  kan  bestaan  nie.  In  die  ou  dae  kon  ons  hier 
in  ons  land  eenkant  en  afgesonderd  leef  en  was  dit  nie  so  maklik 
vir  verkeerde  invloede  om  van  buite  af  op  ons  in  te  werk  nie.  Nou 
is  ons  in  onmiddellike  verbinding  met  alles  wat  iewers  verkeerd  is. 

Dit  alles  beteken  dat  die  stryd  soveel  moeiliker  word.  Ons  moet 
nie  net  optree  teen  die  natuurlike  neiging  van  die  rnens  om  weg 
te  skram  van  inspanning  op  fisiese  sowel  as  geestelike  gebied  nie, 
maar  ons  moet  ook  veg  teen  die  uitwerking  van  die  baie  moderne 
huipmiddels  wat  daar  is  om  van  die  mens  ’n  gemaksugtige  te  maak 
en  iemand  wat  homself  nie  wil  vermoei  nie.  Ons  moet  veg  teen 
die  mode  wat  van  buite  kom  om  net  van  dag  tot  dag  te  wil  leef,  en 
dan  nog  so  dikwels  onder  die  invloed  van  een  of  ander  verdowings- 
middel!  Daar  gaan  byna  nie  meer  ’n  dag  om  dat  ons  nie  lees  of 
hoor  van  jongmense  of  selfs  kinders  wat  in  die  moeilikheid  beland 
het  omdat  hulle  onder  die  invloed  van  verdowingsmiddels  was,  of 
omdat  hulle  dit  in  hulle  besit  gehad  het  nie.  Die  vreeslikste  is  dat 
die  bron  dan  dikv/els  volwassenes  is  wat  vir  eie  gewin  nie  omgee 
wat  van  ons  iong  mense  en  daarom  van  ons  nasie  van  móre  word  nie. 
En  nou  is  dit  ’n  vasstaande  feit  dat  as  ’n  mens  of  ’n  nasie  eers  op 
een  gebied  begin  vervlak,  volg  die  ander  gebiede  baie  gou.  Die 
probleem  is  seifs  nog  ernstiger  want  as  een  deel  van  ’n  nasie  eers 
’n  slagoffer  van  die  vervlakkingsproses  word,  volg  uiteindelik  ook 
geleidelik  maar  beslis  die  ander  dele  op  daardie  weg.  As  dit  voort- 
gaan,  sal  ons  beslis  die  stryd  verloor.  Die  tekens  is  reeds  daar  dat 
ons  aan  die  aftakel  is  want  ons  begin  al  glip  op  die  laaste  en  die 
belangrikste  gebied. 

Dit  gebeur  in  die  laaste  tyd  te  maklik  en  te  dikwels  dat  ons 
iets  lees  of  hoor  waarin  Godslastering  of  heiligskennis  as  humor 
aangebied  word.  Dit  is  nie  deel  van  ons  nasie  se  lewensbeskouing 
nie  en  ons  mag  eenvoudig  nie  toelaat  dat  dit  nou  deel  daarvan  word 
nie.  As  ons  nie  betyds  keer  nie,  sal  dit  baie  gou  te  laat  word  om 
hierdie  verderflike  tendens  te  keer  of  uit  te  roei. 

Dit  is  juis  hier  waar  u as  skrywers  deur  middel  van  die  talente 
waarmee  u van  Bo  toebedeel  is  soveel  kan  doen  om  te  keer  en  te 
waak  teen  wat  vir  ons  vreemd  is  en  teen  wat  op  ons  vernietiging 
afstuur. 

U as  skrywers  moet  nooit  toelaat  dat  u ook  ’n  produk  van  die 
tyd  word  nie.  Hy  mag  sy  stempel  nie  op  u afdruk  nie.  U moet 
u stempel  op  hom  afdruk. 

U mag  nie  net  nie  meegesleur  word  nie,  maar  moet  die  weg 
in  die  teenoorgestelde  rigting  aanwys.  As  meningsvormers  en  as 
opvoeders  moet  u die  stroom  help  stuit  en  in  die  teenoorgestelde 
rigting  help  lei.  Ek  sê  wcer:  ek  wcet  dit  is  nie  maklik  nie,  maar 
niks  wat  die  moeite  werd  is,  kom  maklik  nie. 

Mnr.  die  Voorsitter  ek  wil  afsluit  dcur  aan  die  Afrikaanse 
Skrywerskring  in  die  eerste  plek  my  hartlikste  gelukwensing  oor  te 
dra  met  wat  hulle  tot  dusver  bereik  het  en  met  die  standaard  van 
die  werke  wat  deur  hulle  op  skrif  gestel  is.  Ons  is  trots  op  die 
fcit  dat  die  produkte  van  ons  eie  mense  mcer  as  kan  vergelyk  met 
die  bestes  van  elders  in  die  wêreld. 

Ek  wil  u egter  in  die  twcede  plek  bedank  vir  wat  u doen,  nie 
net  vir  ons  nie,  maar  ook  vir  die  geslagte  wat  in  die  deinsigheid 
van  dic  toekoms  wag.  Die  vrugte  van  u talent  verskaf  genot  en 
kcnnis  nie  net  aan  ons  wat  die  voorreg  het  om  saam  met  u te  leef 
nie,  maar  dit  sal  ook  dien  as  bron  van  genot  en  kennis  vir  hullc 
wat  sal  leef  lank  nadat  u en  ons  almal  van  die  toncel  verdwyn  het. 
Ek  dink  u het  rede  om  dankbaar  te  voel  as  u daaraan  dink  dat  u 
nie  nct  vir  ons  iets  beteken  nic,  maar  dat  u arbeid  en  u moeite  ’n 
nasic  op  sy  koers  kan  hou  en  dat  dit  u bind  aan  hulle  wat  in  die 
toekomsjare  u alleen  dcur  u werke  sal  ken. 

Mag  u en  u organisasie  van  krag  tot  krag  voortgaan  en  mag 
u steeds  baie  vrug  op  u arbeid  hê  — ook  tydcns  hicrdie  komende 
beraadslagings. 

Mnr.  die  Voorsitter,  Damcs  en  herc,  dit  verskaf  my  groot  genocë 
om  nou  hierdic  kongres  as  behoorlik  gcopen  te  verklaar. 

J.  J.  BRITS 


PERMISSIWITEIT  — ’N  MORELE  KRISIS  ? 

Dit  is  gebruiklik  dat  daar  by  die  opening  van  die  Kongres  ’n 
inleidende  boodskap  oor  een  of  ander  aktuele  vraagstuk  of  toestand 
in  die  maatskappy  in  oënskou  geneem  word  deur  die  Nasionale 
Voorsitter  van  die  S.A.  Skrywerskring. 

Ek  wil  dus  ’n  paar  gedagtes  uitspreek  oor  so  ’n  toestand  in  ons 
maatskappy  en  ck  gaan  dus  nie  praat  oor  letterkundige  ondersoek 
nie,  met  ander  v/oorde  ek  het  nie  probecr  vasstcl  of  daar  in  ons 
Afrikaanse  werk  oortree  word  of  nie  oortree  word  nie. 

My  geselsic  is  dus  slegs  ’n  opname  van  ’n  toestand  wat  vir  u niks 
nuuts  sal  wees  nie,  maar  gaan  miskien  u aandag  by  hernuwing  op 
die  saak  vestig  en  moontlik  eie  ondersoek  aan  die  gang  sit;  want  ek 
is  bevrees:  in  meerdere  of  mindere  mate  is  ons  in  ons  lewensbe- 
skouing  ook  skuldig,  want  ons  kan  ons  nie  uit  die  tydgenootlike 
omstandighede  heeltemal  onttrek  nie. 

In  die  afgelope  jaar  of  wat  het  ons  so  permissief  geword  dat  daar- 
die  einste  woord  permissief  sonder  permissie  in  ons  taal  ingesypel 
het.  Dat  dit  ’n  waardevolle  toevoeging  in  ons  woordeskat  is,  betwis 
ek  nie  vir  ’n  oomblik  nie,  want  dit  het  ’n  besondere  betekenis-nuanse 
gekry.  Wat  my  wel  hinder,  is  dat  die  woord  tydig  en  ontydig,  cn 
so  dikwels  onvanpas,  gebruik  word  en  veral  omdat  ons  met  die 
woord  alle  verkeerde  dinge  wil  verskoon;  as  iets  nie  reg  is  nie  dan 
hang  ons  die  goue  etiket  van  permissiwiteit  om  die  nek  en  dan  is 
dit  nou  toelaatbaar.  Dit  vind  plaas  in  ons  godsdiens,  ons  sedelike 
lewe,  ja,  orals,  selfs  in  ons  Afrikaanse  taal.  Ek  het  gedink  dis  net 
in  Transvaal  en  Natal  waar  hierdie  permissiwiteit  sy  kop  uitsteek, 
maar  ek  lees  in  die  Transvaler  van  10  Maart  dat  in  die  Boland,  wat 
nog  altyd  beskou  is  as  die  bakermat  van  Afrikaans,  die  gehalte  van 
die  geskrewe  en  gesproke  woord  al  die  tckens  van  permissiwiteit 
toon.  ’n  Enkele  voorbeeld:  dis  nie  meer  ’n  haarkappersalon  nie,  dis 
’n  haar-sny-salon,  en  natuurlik  verkeerd  gespel  ook.  En  daarby 
kom  nog  die  oorheersing  van  die  Engelse  taal  op  uithangborde,  win- 
kelvensters,  advertensies,  fakture,  ensovoorts.  Selfs  in  ’n  dorp  soos 
Somerset-Wes  is  daar  twee  sake-onderncmings  in  Engels  geantwoord 
nadat  hulle  in  Afrikaans  aangespreek  is. 

Dit  bly  vir  my  ’n  ope  vraag  hoekom  ’n  ding  uit  permissiv/iteit 
toegelaat  word.  Is  dit  omdat  ons  die  ding  graag  wil  hê,  of  omdat 
dit  ons  nie  traak  nie?  Traak  dit  ons  nie  of  ons  taal  verag  word,  en 
traak  dit  ons  nie  of  ons  sedelik  verval  nie? 

Ek  v/il  ’n  paar  gedagtes  na  aanleiding  van  wat  ek  permissiwiteit 
en  morele  krisis  wil  noem,  in  u midde  lê.  Daarom  gaan  ek  net  een 
bepaalde  soort  permissiwiteit  in  oënskou  neem,  en  met  u toestem- 
ming  gaan  ek  ’n  paar  rou  voorbeelde  noem.  Dis  ook  permissiwiteit 


20 


van  u kant.  Die  woord  permissief  is  nuut  in  Afrikaans,  en  moraliteit 
mag  in  die  afgelope  dekade  ’n  heel  nuwe  vorm  van  lewensbeskouing 
geword  het,  en  ook  ’n  nuwe  betekenis  by  die  moderne  mens  gekry 
het,  maar  die  bestaan  van  sulke  begrippe  en  toestande  kom  blykbaar 
in  elke  geslag  voor.  Die  bewyse  daarvan  vind  ons,  uit  die  geskie- 
denis,  in  die  dekadensie  van  verskillende  volkere  en  nasies.  Dit 
word  miskien  nêrens  meer  insiggewend  en  samevattend  besk^we 
as  in  die  eerste  hoofstuk  van  Paulus  se  brief  aan  die  Romeine  nie. 

Inderdaad,  dit  kon  ’n  brief  aan  Chicago,  Parys,  Londen  of  Johan- 
nesburg  gewees  het.  Ek  weet  nie  wat  in  die  Boland  aangaan  nie. 
Ek  gaan  u nie  vermoei  met  aanhalings  uit  berigte  van  hoe  die  toneel 
oorsee  ingerig  word  om  seksuele  orgies  en  perversiteit  in  al  sy  vies- 
likheid  op  die  planke  te  bring  nie,  om  nie  eers  van  die  filmbedryf 
te  praat  nie!  Maar  die  vrae  wat  ek  wil  stel,  en  wat  moontlik  nie 
bevredigend  beantwoord  kan  word  nie,  is  dit:  is  daar  ’n  verband 
tussen  permissiwiteit  en  moraliteit;  tweedens,  is  daar  ’n  morele 
krisis  in  ons  tyd  en  is  die  krisis  die  morele  toestande  self,  of  is  die 
krisis  die  ontkenning  van  morele  standaarde  ? 

Die  vrae  gaan  natuurlik  aan  almal,  maar  op  hierdie  moment 
meer  bepaald  aan  u as  skrywers  om  self  te  bepaal  watter  element 
neerslag  in  u werk  kry,  want  wat  geskrywe  is,  is  geskrywe,  en  u 
v/eet  nie  wie  dit  onder  die  oë  kry  nie  en  hoever  en  in  watter  mate 
u skryfwerk  se  invloedsfeer  strek  nie. 

Laat  ons  by  permissiwitiet  begin.  Dis  ongetwyfeld  so  dat  wat 
tien  jaar  gelede  skokkend  sou  gewees  het,  vandag  skouerophalend 
aanvaar  word  dikwels  sonder  ’n  ooglid  te  roer.  Ek  verwys  hier 
spesifiek  na  ons  land,  want  danksy  ’n  Sensorraad  word  baie  dinge 
wat  oorsee  verskyn  van  ons  oë  weggehou;  maar  tog  het  ons  desnie- 
teenstaande,  algaande  meer  en  meer  toegewend  in  ons  benadering 
geword.  Buite-egtelike  omgang,  veral  by  jongmense,  het  onge- 
twyfeld  altyd  voorgekom,  maar  pas  ’n  klompie  jare  gelede  was  dit 
nog  ’n  skokkende  gebeurtenis  as  so  iets  aan  die  lig  gekom  het.  Op 
’n  dag  was  ons  almal  verbysterd  om  te  lees  van  die  onthullings  van 
’n  Engelse  geestelike  wat  hom  voorgedoen  het  as  ’n  eendstert  en 
toe  gesien  het  hoe  die  kinders  van  vooraanstaande  mense  seksuele 
orgies  pleeg;  een  14-jarige  meisie  met  sewe  verskillende  seuns  in 
een  aand  en  alles  sommer  openlik  in  cen  ruim  vertrek.  Onthou  u 
nog  hoe  geskok  ons  was  oor  die  eerste  berig  van  die  groot  aantal 
meisies  van  onder  14  jaar  wat  geboorte  gegee  het  aan  buite-egtelike 
kinders?  Skok  dit  ons  nog?  Ek  twyfel,  want  vandag  lê  die  soge- 
noemde  hippies  met  hulle  onsedelikheid  en  gemors  ons  stede  en 
pleine  vol  en  ons  stap  ongeërg  daar  verby.  Wat  sou  u reaksie  tien 
jaar  gelede  gewees  het  as  ’n  ordentlike,  opregte  voorstedelike  Boere- 
tannie  vir  u gesê  het:  „Ek  voorsien  my  dogter  liefs  met  voorbehoed- 
middels  as  om  agterna  te  sukkel  met  haar  buite-egtelike  kinders.” 
Of  soos  ek  in  ’n  artikel  lees  (dis  my  vertaling):  ,,Minderjariges  het 
die  voorwerp  van  statusvertoon  van  hulle  ouers  geword.  Die  kinders 
word  gedurig  aangemoedig  om  ’n  lekker  tyd  te  hê,  en  om  dit  te  kan 

doen,  gee  die  ouers  vir  hulle  volop  geld,  sterk  drank  en  voorbehoed- 
middels  wanneer  hulle  na  partytjies  of  ander  lekker  samekomste 
gaan.”  En  gaan  stel  maar  ondersoek  in  by  die  woonstelle.  Die 
ongehudes  leef  ewe  ongeërg  saam  en  ons  aanvaar  dit  maar. 

Mens  kan  onbeperkte  voorbeelde  noem,  maar  hierdie  is  genoeg 
om  te  bewys  watter  dinge  vandag  in  ons  sosiale  lewe  aanvaar  word 
as  nie  meer  snaaks  nie.  Permissief  is  die  woord  daarvoor. 

Maar  die  vraag  kan  ook  anders  gestel  word:  wat  is  permissiwi- 
teit  nou  eintlik?  Wie  laat  toe?  Is  dit  u en  ek?  Dan  is  ons  tog 
seker  geregtig  om  self  te  kies  en  te  besluit.  As  dit  iemand  anders 
is  wat  toelaat,  waarom  ons  dan  daaraan  steur  en  selfs  mense  aanstel 
om  vir  ons  te  besluit?  Met  ander  woorde,  as  u en  ek  nie  van  iets 
hou  nie  dan  ignoreer  ons  dit  — om  platvloers  te  wees,  as  u nie 
van  varkvleis  hou  nie,  dan  maak  dit  mos  nie  saak  nie  al  is  die  hele 
slaghuis  daarvan  vol.  Maar  as  u van  varkvleis  hou  en  ek  nie,  moet 
ek  nou  daarop  aandring  dat  geen  varkvleis  uitgestal  word  nie,  ja, 
selfs  iemand  kry  om  te  sien  dat  die  varkvleis  nie  uitgestal  word  nie? 
Op  ’n  ander  vlak  noem  ons  daardie  iemand  ’n  Sensorraad  om  dit  by 
die  populêre  naam  te  noem.  Daarmee  word  die  Sensorraad  nie 
aangeval  of  die  stelsel  verdedig  nie.  Ek  glo  een  of  ander  vorm  van 
sensuur  is  nodig,  maar  die  vraag  is:  moet  ander  mense  vir  u en 
my  besluit  wat  u en  ek  mag  toelaat?  En  as  ons  daarteen  beswaar 
maak,  wat  van  ons  kinders?  As  ons  amptelike  sensorskap  nie  kan 
verdra  nie,  kan  ons  verwag  dat  ons  kinders  wel  huislike  sensorskap 
moet  aanvaar  en  dan  allerlei  dinge  op  ’n  duistere  manier  leer?  Moet 
ons  boekrakke  en  tydskrifmandjies  vry  wees  vir  toegang  deur  ons 
kinders  en  ons  eenvoudig  redeneer:  as  hulle  nie  kan  verstaan  wat 
daarin  staan  nie  sal  hulle  dit  tog  nie  lees  nie,  en  as  hulle  dit  kan 
verstaan,  nouja,  dan  is  hulle  oud  genoeg  om  dit  te  lees.  Die  vraag 
bly:  wie  is  verantwoordelik  vir  permissiwiteit? 

U sal  die  skokkende  verhale  onthou  van  wat  in  die  groot  Ameri- 
kaanse  stede  gebeur,  naamlik  dat  vrouens  openlik  verkrag  word, 
somtyds  selfs  in  die  proses  verwurg  word,  terwyl  dosyne  mense  dit 
sien  maar  nie  een  iets  doen  nie,  selfs  nie  deur  net  die  polisie  te 
skakel  nie.  Almal  ordentlike,  permissiewe  mense.  Daar  is  ook  die 
geval  van  ’n  meisie  wat  op  die  manier  aangeval  is  in  ’n  gebou  naby 
'n  deur  van  ’n  vertrek  waarin  ’n  klomp  mans  vergadering  gehou  het 
oor  vrede  op  aarde.  Toe  hulle  die  lawaai  hoor,  het  hulle  uitgekom 
om  te  kyk  wat  aangaan.  Hulle  het  gekyk  en  gesien  en  teruggegaan 
na  hulle  beraadslaging  sonder  om  ’n  vinger  te  veroer  om  die  arme 
blanke  meisie  van  die  pikswart  neger  te  red. 

Ek  sou  heeldag  hieroor  kan  praat,  maar  ek  laat  dit  hierby. 
Permissiwiteit  het  minstens  twee  kante:  naamlik  wat  ander  mense 
vir  jou  sê  wat  toelaatbaar  is,  en  dit  wat  jyself  as  toelaatbaar  of  nie 
beskou.  Hierdie  stelling  is  natuurlik  niks  nuuts  nie,  maar  dis  die 
kern  van  die  probleem. 

Die  eerste  vraag  is  of  daar  verband  is  tussen  permissiwiteit  en 
moraliteit.  Laat  u en  ek  dinge  nie  toe  nie  omdat  dit  bots  met  ons 
opvattings  van  wat  moreel  is?  Byvoorbeeld,  iemand  sê  daardie 
jong  paartjie  gedra  huïle  immoreel  deur  sommer  saam  te  lewe;  daar 
moet  ’n  voorgeskrewe  prosedure  gevolg  word  om  ’n  huwelik  daar 
te  stel  en  ’n  neergelegde  prosedure  om  die  huwelik  te  ontbind. 
Daardie  paartjie  sê  nee,  dis  mensgemaakte  prosedures  wat  dan 
morele  kodes  daarstel.  Moraliteit  gaan  veel  dieper  as  dit,  sê  hulle. 

Hierdie  soort  redenasie  neem  nie  die  feit  weg  nie  dat  daar  wel 
sedes  en  morele  standaarde  bestaan,  net  soos  die  feit  dat  permissiwi- 
teit  by  die  moderne  mens  blykbaar  gekom  het  om  te  bly,  en  dat  die 
kodes  van  gister  en  eergister  oënskynlik  verouderd  is.  Vind  ons 
nie  dat  die  Sensorraad,  hulle  wat  moet  waak  dat  daar  niks  sede- 
ondermynend  onder  ons  aandag  kom  nie,  al  telkens  deur  die  howe 
en  ek  meen  selfs  op  ministeriële  vlak  beduie  is  dat  hulle  uitsprake 
te  verkramp  was  nie? 

Nou  wat  nou?  Wie  is  verantwoordelik  vir  permissiwiteit? 

Die  antwoord  op  die  tweede  vraag  is  dus  dat  daar  ongetwyfeld 
’n  morele  krisis  bestaan.  In  die  gcval  van  die  Sensorraad  bestaan 
daar  baie  beslis  die  vraag  van  welke  morele  standaarde  toegepas 
moet  word.  So  terloops  vra  mens  Jou  sommer  ook  af  wat  die  uit- 
gangspunt  van  ons  skrywers  is  wat  beswaar  maak  teen  die  bestaan 
van  ’n  Sensorraad.  Het  hulle  erkende  morele  standaarde  in  gedagte 
as  hulle  sê  hulle  wil  skrywe  soos  hulle  wil  want  kuns  mag  nie  gebind 
wees  nie?  V/il  hulle  werklik  beweer  dat  hulle  nie  kuns  kan  lewer 
as  daar  ’n  Publikasieraad  is  nie?  Ek  herhaal:  ek  wil  nie  die  Sen- 
suurstelsel  bespreek  nie,  maar  is  daardie  sogenaamde  vryheid  van 
die  kuns  nie  ook  ’n  vorm  van  soek  na  permissiwiteit  nie?  Of  is  dit 
maar  die  vervlakking  as  gevolg  van  die  liberalistiese  gees  wat  deur 
die  wêreld  waai  en  in  Suid-Afrika  ook  die  olieskepe  langs  ons  sede- 
en  morele  strande  op  die  rotse  laat  loop? 

Ek  glo  norme  het  iets  daarmee  te  doen,  maar  ek  is  oortuig 
die  saak  gaan  veel  dieper  as  net  norme  van  morele  standaarde.  Tot 
onlangs  het  ons  standaarde  erken;  selfs  hulle  wat  die  standaarde 
verbreek  het,  het  die  bestaan  van  norme  erken. 

Maar  in  die  hedendaagse  wêreld,  en  alreeds  op  ’n  groot  skaal  in 
ons  land,  word  die  bestaan  van  standaarde  tans  bevraagteken.  Met 
ander  woorde:  die  vraag  word  gestel  of  daar  op  morele  vlak  so  iets 
soos  reg  of  verkeerd,  goed  of  sleg  is.  leniand  skrywe,  en  ek  gee 
dit  in  my  woorde  weer:  tot  onlangs  was  waarheid  die  grondslag  van 
intellektuele  lewe  en  hierop  was  moraliteit  gebou.  Waarheid  was 
iets  bo,  en  weg,  en  onafhanklik  van  die  mens,  en  dit  het  gekristal- 
liseer  in  norme  en  standaarde  wat  nagekom  moes  word  as  hy  soos 
’n  mens  wil  lewe. 

Maar  die  uitdaging  het  gekom  van  die  kant  van  die  leer  van 
relativisme,  naamlik,  waarheid  is  mensgemaak  en  kultuurgegrond, 
en  waarom  dan  daaraan  vasklou?  Mense  is  hiermee  sielkundig 
geíndoktrineer.  En  hierby  het  gekom  die  onberekenbare  vordering 
op  tegnologiese  en  wetenskaplike  gebied.  Kennis  is  nie  meer  waar- 
heid  nie,  maar  kennis  is  mag;  en  met  die  vervanging  van  waarheid 
met  mag  het  alle  morele  standaarde  in  die  gedrang  gekom,  want 
die  toets  was  nou:  hoe  ’n  mens  sy  begeertes  kan  bevredig.  En  met 
dit  as  vooropgesette  doel  het  hy  sy  lewenswaardes  en  norme  bepaal. 

Ek  sou  graag  baie  meer  hierop  wou  uitbrei,  maar  ek  hoop  ek 
het  laat  blyk  wat  ek  meen  wat  die  morele  krisis  van  vandag  is, 
naamlik  standaarde  is  nie  net  aan  verval  nie,  maar  die  bestaan 
hoegenaamd  van  standaarde  word  ontken.  Dit  beteken  vir  my  dat 
as  ons  nie  meer  sedes  en  morele  norme  het  nie,  dan  is  ons  hele 
menwees  in  gedrang,  want  as  die  mens  slegs  volgens  sy  luste  en 
drange  moet  leef,  kan  hy  op  morele  gebied  selfs  laer  as  die  laagste 
lewende  wese  daal. 

En  om  mee  af  te  sluit:  U as  skrywers  moet  altyd  in  gedagte 
hou  dat  hoe  u ook  al  argumenteer  oor  die  vryheid  van  die  kuns, 
daardie  kuns  aan  die  waarheid  gebind  moet  wees,  die  waarheid  wat 
uiteraard  norme  stel,  norme  van  welvoeglikheid  en  wellewendheid, 
want  dit  is  norme  van  menswees.  As  u meedoen  aan  die  eis  van 
sogenaamde  vryheid  om  te  sê  wat  u wil  en  soos  u wil,  sonder  inag- 
neming  van  die  morele  standaarde,  of  die  beginsel  van  iets  hoërs, 
sclfs  ’n  goddelike  wet,  noem  dit  by  welke  naam  u wil,  dan  help  u 
nie  net  mee,  hetsy  beskeie  of  op  ’n  groot  skaal,  om  die  hoekstene 
van  ’n  gesonde  samelewing  te  ondergrawe  nie,  maar  u verloën  en 
bedreig  uself,  want  daar  is  beslis  ’n  morele  krisis.  Met  die  erosie 
van  aanvaarde  waardes  bereik  u niks. 

Daar  word  dikwels  by  ons  gepraat  oor  vernuwing  in  ons  letter- 
kunde. 

Ons  moet  nooit  uit  die  oog  verloor  nie  dat  ons  met  vernuwing 
en  ongebonde  vryheid  vir  die  kuns  presies  doen  wat  ’n  kommunis 
gesê  het.  Ek  haal  aan:  „ons  is  besig  met  die  veldtog  van  ondermyning 
van  alle  sosiale  instelíings,  onder  andere,  deur  aansporing  tot  mis- 
daad,  onsedelikheid,  jeugmisdaad,  rasse-oorlog,  ontaarding  van  alle 
kultuurbedrywighede  veral  met  die  rol  wat  kunstenaars  en  skrywers 
moet  speel.” 

Dus  moet  ons  versigtig  wees  dat  ons  nie  met  ons  sogenoemde 
vernuwing  in  die  strik  trap  nie.  U wat  die  wêreldliteratuur  ken, 
(veral  van  die  lande  waar  permissiwiteit  as’t  ware  ’n  kultus  geword 
het  — Amerika,  Engeland,  Swede,  Frankryk,  ja  en  bowe-al  Holland 
wat  met  trots  daarop  aanspraak  maak  dat  dit  dié  land  in  die  wêreld 
is  wat  die  grootste  mate  van  permissiwiteit  het)  kan  u met  eerlike 
oortuiging  sê  dat  hierdie  lande  se  letterkunde  nou  ongekende  hoog- 
tes  bereik  het  omdat  hulle  temas  haal  uit  die  slaapkamer  en  toilet- 
kamer? 

Ek  weet  dat  ’n  skrywer  nie  uit  sy  gemeenskap  geïsoleer  kan 
word  nie,  en  dat  die  skrywer  dikwels  om  den  brode  skrywe  en  dus 
gee  wat  die  leserpubliek  wil  hê,  maar  ek  weet  ook  dat  die  skrywer 
sy  leser  kan  opvoed  en,  in  ons  land  waar  ons  gemeenskap  nog  nie 
afgedaal  het  na  die  peil  van  ’n  ontaarde  nie,  kan  u behoudend  wees 
in  u kuns. 

Laat  ons  nie  meedoen  aan  die  gelykmakende,  vervlakkende 
gees  nie,  en  nie  meedoen  in  die  aftakelingsproses  nie  met  die  ver- 
skoning  ,,dis  die  lewe.”  Net  soos  in  die  straathond  en  die  bobbe- 
jaan  se  lewe,  is  daar  baie  dinge  in  die  mens  se  lewe  wat  alhoewel 
dit  bestaan,  tog  onwelvoeglik  is  in  enige  taal  en  in  enige  land  se 
norme.  Laat  ons  nie  meedoen  nie,  maar  die  bietjie  bydra  wat  ons 
kan  om  te  red  wat  ons  kan.  Is  dit  nie  genoeg  dat  daar  ’n  stryd  in 
ons  land  is  om  ons  kamp-  en  bymekaarkomplekke  skoon  te  hou  van 
die  afvalgemors  nie?  Ek  pleit  by  u as  skrywers  om  nie  die  geestes- 
lewe  van  ons  volk  met  afvalgemors  te  bevuil  nie.  U kan  u eie 
sensor  wees  en  daarmee  kom  die  vryheid  van  u kuns  nie  in  die 
gedrang  nie. 

Ek  pleit  by  u om  versigtig  en  krities  te  staan  oor  wat  u in  ons 
land  instuur.  Laat  ons  die  morele  krisis  oorwin  om  nie  soos  ’n  dier 
sonder  morele  standaarde  te  word  nie,  maar  mens  te  bly. 

WAT  IS  TYDGENOOTLIKE  LETTERKUNDE  ? 

Die  beantwoording  van  hierdie  vraag  hang  saam  met  die  be- 
antwoording  van  die  vraag:  Wat  is  tydgenootlike?  Ek  het  geen 
voorneme  en  is  ook  nie  in  staat  om  dit  beter  te  beantwoord  nie  as 
Marthinus  Versveld  in  sy  uitmuntende  essay:  Wat  is  kontemporêr?  * 

„Om  deur  keuse  en  morele  vervulling  mens  te  wees,  is  dieselfde 
as  orn  werklik  kontemporêr  te  wees.  Om  kontemporêr  te  wces,  is 
dus  om  sekulêr  te  wees  in  die  sin  van  die  huius  saccula  met  betrek- 
king  tot  al  die  dinge  op  hierdie  aarde  wat  ons  aandag  cis,  cn  met 
erkenning  van  die  feit  dat  ons  bemoeienis  met  die  ewigheid  as  alles- 
omvattende  teenwoordigheid  die  voorvereiste  vir  ons  sekulariteit 
is.  Daar  is  ’n  sin  waarin  God  sekulêr  en  ter  sake  in  hierdie  plek 
en  tyd  is.  In  Hom  val  sekulariteit  en  heiligheid  saam.  ’n  Oproep 
tot  heiligheid  en  ’n  oproep  tot  sekulariteit  hoef  nie  teenoorgesteld 
te  wees  nie,  maar  kan  aanvullende  kante  van  dieselfde  roeping  wees. 
Die  ateïsties-kontemporêre  wat  sigself  voordoen  as  realisme,  maar 
eintlik  kwantitatiewe  met  kwalitatiewe  tyd  verwar,  is  dus  ’n  ver- 
skynsel  van  vervreemding  in  die  lewe  en  die  kuns  . . . 

,,Ontvlugting  in  die  verlede  kan  ernstige  gevolge  hê;  dit  leer 
ons  van  onsself  en  ander,  ook  van  die  politici.  Ons  moet  soos  kinders 
word,  ja,  maar  nie  na  ons  kindertyd  terug  wil  gaan  nie.  Natuurhk 
bestaan  daar  ’n  verband  tussen  jonk-wees  en  heilig-wees;  maar  om 
’n  kind  te  wees,  beteken  ook  om  net  die  speelding  van  die  oomblik 
te  geniet.  Hoe  dit  ook  sy,  die  verlede  is  bepaald  van  aard,  dit  was  . . . 

,,Die  mens  wat  na  die  vaagheid  van  die  toekoms  uitreik,  word 
met  vrees  en  angs  vervul.  Sy  hede  word  ’n  tyd  van  spanning,  pleks 
van  ontspanning.  Spekulasie  en  afwagting  bepaal  sy  lewe.  Oplaas 
loop  alles  uit  op  ’n  bestaan  wat  ’n  verskrikking  is,  ’n  bestaan  v/at 
sommiges  tot  selfmoord  dryf.  En  hoeveel  letterkunde  word  ver- 
keerdelik  kontemporêr  genoern,  bloot  omdat  hulle  hierdie  soort 
ontwyking  van  die  hede  aangryp  vir  ,moderne’  doeleindes?” 

Aansluitende  hicrby  kan  ons  die  woorde  van  Reinhold  Niebuhr 
onthou:  God,  skenk  aan  my  die  sercniteit  om  daardie  dingc  vvaaraan 
ek  nie  kan  verander  nie,  te  aanvaar.  Skenk  my  ook  die  moed  om 
daardie  dinge  te  verander  waartoe  ek  in  staat  is.  Bovve  al,  Here, 
skenk  my  die  wysheid  om  hiertussen  te  kan  onderskei. 

Ons  moet  maar  die  voorbeeld  van  die  Evangelie  volg  en  wat 
ons  wil  tuisbring,  probeer  sien  in  die  konkrete  terme  van  menslike 
gedrag. 

* Marthinus  Versfeld,  Wat  is  kontemporêr,  Afrikaanse  Pers-boekhandel,  Johannes- 
burg.  1966. 

Om  ’n  gelykenis  te  vind  vir  ontydgenootlikheid  moet  hier  ver- 
wys  word  na  eie  werk;  Die  Laer. 

Die  verhaal  van  die  Dorslanders  en  hulle  hartstogtelike  soeke 
na  ’n  finaal-geldige  Calvinistiese  ,land  der  ruste’  (d.w.s.,  ’n  staat 
van  geluksaligheid  hier  beneden:  uiteindelik  selfgenoegsaamheid  in 
isolement)  is  die  verhaal  van  enige  groep  wáár  ookal  wat  sy  on- 
moontlike  ideaal  nastreef  — tot  elke  prys.  Op  die  duur  was  die 
ideaal,  v/aarvoor  geen  opoffering  te  hoog  was,  geen  matreëls  te 
straf  nie,  op  geheimsinnige  wyse  die  presiese  ontkenning  van  dit 
wat  so  moedig,  so  komies-tragies  nagestreef  is.  Die  heroïese  kwali- 
teite  van  ander  groot  pioniersbewegings  (soos  bv.  die  Groot  Trek) 
is  hier  in  verhoogde  mate  aanwesig.  Die  laer  van  die  Dorslanders 
is  egter  nie  meer  net  ’n  praktiese  maatreël  bedoel  om  ’n  bepaalde 
defensiewe  funksie  te  vervul,  om  dan  weer  te  ontbind  nie.  Die  laer 
het  hier  die  Trek  self  geword.  Dit  is  ’n  permanente  instelling,  ’n 
gemoeid  wees  met  ,identiteit’,  met  selfhandhawing,  met  oorlewing: 
kortom  met  ’n  voortbestaan  verseker,  waarvan  die  ,bestaan’  (eksis- 
tensie)  egter  reeds  alle  kontak  met  die  vleesgeworde  werklikheid 
verloor  het.  Die  kollektiewe  self  wat  so  bewaar  moet  word  tot  elke 
prys,  word,  juis  deur  die  koorsige  proses  van  selfhandhawing,  tot 
niet  gemaak. 

Die  laer  van  die  Dorslander  is  ’n  instelling  wat  sy  eie  heilig- 
heid  besit,  maar  die  aanspraak  op  geroepenheid  kan  geen  verskil 
maak  aan  die  uiteindelike  ontbinding  nie.  Dit  kan  trouens  net  dien 
om  die  vervreemding  van  die  werklike-bestaande  te  verdiep. 

Die  beweging  van  die  Dorslander  uit  die  teenswoordige,  gaan 
in  twee  rigtings  tegelyk:  én  na  ’n  dooie  verlede  ên  na  ’n  ewe  nie- 
bestaande,  onbereikbare  toekoms.  In  die  geskiedenis  het  dit  dan 
ook  so  gebeur  dat  toe  die  Dorslanders  die  trek  uit  die  hede  voltooi 
het,  die  eindbestemming  in  Portugees-Wes-Afrika  oplaas  geblyk  het 
te  wees:  nie  ’n  Calvinistiese,hemer  nie,  maar  ’n  katolieke  ,her. 

Die  tweede  voorbeeld  — ’n  gelykenis  uit  die  geskiedenis  — 
wat  hier  te  sake  is,  lê  ook  in  ons  gereformeerde  tradisie,  maar  nou 
ietwat  verder  terug:  tot  heel  aan  die  begin.  Dit  is  trouens  een  van 
die  beste  voorbeelde  van  tydgenootlikheid  in  die  geskiedenis.  A1 
sou  Johannes  Calvyn  niks  anders  gedoen  het  nie,  dan  sou  sy  plek 
in  die  verhaal  van  die  mens  dáárom  verseker  gewees  het. 

Calvyn  was  by  uitstek  die  man  wat  die  Groot  Skyn  waarin  die 
kerk  van  latere  middeleeue  verval  het,  tot  niet  gemaak  het.  Die 
sosiale  en  ekonomiese  lewe  van  Wes-Europa  was  al  van  die  twaalfde 
eeu  af  besig  om  te  verander.  Die  ou  feodaliteit  van  die  Middeleeue 
was  aan  die  verkrummel:  hoofsaaklik  weens  die  groei  van  be- 
volkings,  later  die  ontdekking  van  die  Nuwe  Wêreld,  daarmee  die 
opkoms  van  groot  handelstede,  soos  Antwerp,  Genéve,  Genua,  ens. 
’n  Nuwe  geldekonomie  moes  noodwendig  — om  redes  van  gesonde 

praktiese  oordeel,  ’n  sin  vir  tydgenootlikheid  dus  — die  plek  van 
die  feodale  strukture  inneem. 

Die  kerk  egter  wou  niks  daarvan  hoor  nie.  Van  die  pouslike 
oppergesag  afwaarts  het  daar  waarskuwings  gekom  teen  enige  deel- 
name  in  die  aanwending  van  kapitaal  na  die  nuwe  vereistes.  Dit 
was  ’n  vaste  beginsel  van  die  Middeleuse  kerk  dat  renderende  geld 
uit  die  bose  is.  Hiei'voor  is  die  skrif  ook  tydig  en  ontydig  aangehaal. 
Die  kerk  het  die  nuwe  eise  van  die  mens  as  ook  ekonomiese  mens 
met  vasberadenheid  beveg,  daarmee  banvloeke  uitgespreek  teen 
diegene  wat  in  enige  mate  daaraan  wou  meedoen. 

Maar  soos  R.  H.  Tawney  in  sy  boek  Religion  and  tlie  Rise  of 
Capitalisin  sê,  dit  het  nie  verhoed  dat  enorme  ekonomiese  misbruike 
binne  die  kerk  ontstaan  nie.  Pous  Alexander  VI  was  nie  slegs  pous 
nie.  Hy  was  ook  keiser,  krygsheer  en  kapitalis.  Dit  is  wáár,  soos 
Tawney  sê  dat  die  pousdom  — ondanks  sy  hewige  gesteldheid  op 
die  beskouing  van  ’n  geldekonomie  as  boosheid,  die  grootste  finan- 
siële  instelling  van  die  Middeleeue  geword  het. 

In  hierdie  yslike  gebaar-sonder-inhoud  het  Calvyn  tereg  die 
fris  lug  van  gesonde  verstand  laat  waai.  En  gesonde  verstand  is 
presies  deel  van  ons  groot  menslike  gawe  van  vryheid.  Calvyn 
was  ook  hervormer,  omdat  hy  dit  wat  hy  nie  kon  verander  nie,  met 
agting  tegemoet  gegaan  het;  omdat  hy  ook  dit  wou  sien  as  stof  tot 
heiligmaking  van  die  mens. 

Uit  hierdie  twee  voorbeelde  sien  ons  wat  ontydgenootlikheid 
en  wat  tydgenootlikheid  kan  wees. 

Die  een  het  wesenlik  te  doen  met  die  najaag  van  ’n  nie-bestaan- 
de  abstraksie  in  die  waan  dat  dit  sal  red:  finaal  sinvol  sal  maak. 
Die  ander  het  wesenlik  te  doen  met  ’n  liefdevolle  aanvaarding  van 
God  se  geskapc  wêreld  om  ons;  ’n  moedige  tegemoetgaan  daarvan, 
in  die  vlees. 

Die  abstraksies  wat  ons  vir  onsself  opbou,  is  die  vrug  van  ons 
lewensangs;  ons  ongeloof;  die  substitut  de  foi,  soos  Calvyn  dit  noem. 

So  tree  ons  uit  die  geskape  wêreld  om  ons  en  vind  skyntroos 
in  die  nie-bestaande.  ’n  Sinnebeeld  hiervan  is  die  Heilige  Koei  van 
Indië,  waaroor  ons  elders  ai  geskryf  het.  Maar  daar  is  Koeie  ên 
Koeitjies.  Die  Koeie  is  ons  glansende  abstraksies  in  die  vorm  van 
teorieë,  beginsels,  ideale,  eindbestemmings  ens.  Die  Koeitjies  is 
die  abstraksies  van  ’n  ander  soort:  die  trivia  van  ons  kleinburger- 
like,  burgerlike,  of  grootburgerlike  lewe:  ons  gemoeid  wees  met 
eindelose  onsin  in  die  waan  dat  dit  iets  beteken:  die  gedoe  van 
status-seeking,  pyramid-building,  waste-making,  ens.  — soos  die 
sosioloog-joernalis  Vance  Packard  dit  in  sy  eie  boeke  stel. 

Korintiers  3:  11  is  hier  te  sake:  Want  niemand  kan  ’n  ander 
fondament  lê  as  vvat  daar  gelê  is  nie,  dit  is  Jesus  Christus. 

En,  in  vroecr  en  ander  termc:  Exodus  20:3;  Jy  niag  gccn 
andcr  gode  voor  niy  aangesig  hê  nie. 

Dit  is  onmoontlik  om  God  lief  te  hê  cn  sy  geskape  werklikheid 
om  ons  te  misken.  Om  waarlik  tydgenootlik  te  wees,  is  dus  om 
verlief  te  wees  op  dié  ,klip  en  klei’  van  die  lewe  — soos  Marthinus 
Vcrsfeld  dit  in  sy  mooi  boek  van  daardie  naam  gestel  het.  Dit  is 
in  der  waarheid  juis  die  liefde. 

Wat  is  dan  nou  tydgenootlike  lettcrkunde;  in  die  lig  van  wat 
hier  gesê  is  oor  tydgenootlikheid  in  dic  algcmcen?  Dit  spreek  van- 
self  dat  die  mens,  as  skeppendc  kunstenaar  op  geen  ander  wysc 
tydgenoot  sou  kan  wees  as  sê  maar  ’n  skrynwerker,  ’n  vrugteboer, 
’n  sakeman,  of  ’n  predikant  nie.  Hy  sal  hom  ook  in  die  eerste  in- 
slansie  in  alle  ncderigheid  en  dankbaarheid  tot  die  gcskape,  werk- 
like  wêreld  om  hom  moet  wend:  om  dáár  die  stof  te  vind  waarmee 
hy  te  werk  moet  gaan,  in  sy  bepaalde  idioom.  Ook  hy  sal  die  ,klip 
en  die  klei’  van  die  lewe  moedig  en  gelowig  tegemoet  moet  gaan 
en  in  groot  eerbied  daarna  moet  kyk. 

Maar  die  kunstenaar  — en  hier  het  ons  veral  met  die  skrywer 
te  doen  — werk  op  ’n  besondere  manier  met  hierdie  ,klip  en  klei’: 
hy  doen  iets  wat  hy  cweneens  in  ootmocd  en  dankbaarheid  moet 
aanvaar;  hy  opcnbaar  dit.  Want  kuns  is  juis  opcnbaring,  soos  Paul 
Tillich  so  dikwels  gesê  het.  Die  woord,  of  dic  klank,  of  die  klip,  of 
die  verf,  of  die  liggaamsbeweging  wat  kuns  word,  is  as  ’t  ware  ’n 
spesiale  soort  taal:  wat  meer  nog  is  as  die  taal  van  mense  en  engele. 
Dit  deel  mee  — iets  van  menswees,  icts  van  eksistensie  in  die 
geskape  wêreld  — wat  grondeloos  is.  Voor  hierdie  diepte  sidder 
ons;  maar  ons  lag  ons  ook  ’n  papie,  glo  dit  as  u wil. 

Alles  wat  nog  ooit  sin  in  groot  letterkunde  gemaak  het,  val 
binne  die  begrip  van  die  tragies-komiese.  En  wat  wil  dit  sê?  Teorie 
is  ’n  vermoeienis.  Dis  veel  beter  om  net  v/eer  ’n  slag  te  kvk  na 
twee  tydelose  werke  — tydeloos  omdat  hulle  so  tydgenootlik  was 
en  nog  altoos  is.  Selfs  ’n  vinnige  blik  kan  u moontlik  v/eer  herinner 
aan  iets  wat  u self  al  besin  het. 

Ek  wil  nl.  iets  sê  oor  Moby  Dick  van  Hcrman  Melville  en  Doii 
Quichote  van  Miguel  de  Cervantes. 

Ek  herinner  my  ’n  dag  in  1985  toe  ek  aan  die  New  England-kus 
by  Mystic  Seaport  die  oorspronklike  model  van  die  skip  van  kap- 
tein  Ahab,  die  Pequod,  besoek  het.  Dit  was  die  Charles  W.  Graham, 
wat  oor  die  oseane  van  die  wêreld  gevaar  en  miljoene  dollar  se 
walvistraan  teruggebring  het  na  Nantucket. 

Ek  het  daar  in  die  noutes  tussen  die  stewige  l/alke  van  daardie 
ou  skippie  die  dag  gestaan  en  weer  eens  ál  die  vreemde  avonture 
meegemaak  van  die  man  Ahab:  hy  wat  besete  was  met  ’n  visioen 
van  menslike  vervulling.  Ek  herinner  my  goed  hoe  ek  daar  gestaan 

en  dink  het  dat  die  gelyke  van  die  Pequod  in  die  Suid-Afrikaanse 
geskiedenis  — so  primitief  maar  so  geskik  vir  sy  heroïese  maar  ab- 
surde  taak  — die  wa  van  die  Dorslander  sou  wees.  Soos  Ahab  met 
heroïese  waansin  sy  ideaal  agternagesit  oor  die  waterwoestyn,  so 
ook  die  Dorslander  oor  die  sandwoestyn,  oor  die  bosvlaktes,  deur 
die  koorsmoerasse  van  Afrika.  Die  eindbestemming  wat  so  hartstog- 
telik  gesoek  word  is  ook:  geluk.  Dáárvoor  moet  die  ideaal  bereik 
word.  Maar  vreemd,  die  ideaal  word  op  ’n  geheimsinnige  wyse  ge- 
Icidelik  dan  die  vyand:  die  presiese  ontkenning  van  alles  wat  so  dicp 
en  volhardend  en  moedig  nagestreef  is.  In  die  geval  van  die  Dors- 
lander  is  dit  die  bittere  ontdekking  dat  die  Calvinistiese  hemel  op 
vreemde  wyse  iets  anders  — onderhorigheid  in  ’n  katolieke  land  — 
geword  het.  In  die  geval  van  Ahab  is  dit  die  meer  geweldadige,  maar 
ook  nog  tragies-komiese  ontdekking  dat  die  Groot  Wit  Walvis  dic 
dood  self  is. 

Dit  is  — om  Ahab  aan  te  haal  — ‘doubts  of  all  things  earthly’, 
on  ,intuitions  of  all  things  heavenly’  wat  hom  voortdryf,  voortdryf — 
tot  sy  eindbestemming.  Keer  op  keer  oorleef  hy  die  ,heartless 
immensities  of  the  world’  — maar  op  die  ou  end  is  die  einde  ’n 
doodlooppunt. 

Die  see  lê  gehcimsinnig  om  hom,  maar  Ahab  het  slegs  oë  vir  dic 
idcaal  daar  ver. 

Die  waterpluim  op  die  horison  lok  hom,  lok  hom  soos  clke  nuwe 
einder  vir  die  Dorslander.  ,,Stand  round  me,  men!”  Ahab  cries.  „Ye 
see  an  old  man  cut  down  to  the  stumps;  leaning  on  a shivered  lancc; 
propped  up  on  a lonely  foot.  ’Tis  Ahab,  his  body’s  part;  his  soul’s 
a centipede  that  moves  upon  a hundred  legs.  I feel  strained,  half 
stranded,  as  ropcs  that  tow  dismasted  frigates  in  a gale;  and  I may 
look  so.  I3ut  ere  I break,  ye’II  hear  me  crack;  and  till  ye  know  that 
know  that  Ahab’s  hawser  tows  his  purpose  yet . . 

Maar  die  ou  man  breek,  ja,  alles  breek  in  die  kataklismiese  ein- 
de.  Die  Pequod  sink  weg  in  die  groot  waterwoestyn.  Maar  die  arm 
van  die  Rooihuid,  Tashtego,  steek  nog  vir  laas  daar  vanuit  die  diepte 
na  bowe  — om  die  vlag  van  Ahab  vaster  te  spyker  teen  die  nog  uit- 
stekende  toppie  van  die  hoogstc  mas.  In  dieselfde  beweging  kom  ’n 
seevoël  daar  tot  rus  — en  word  saam  vasgenael  tcen  die  sinkende 
hout . . . „and  so  the  bird  of  heaven,”  sluit  die  verhaal,  „with  archan- 
gelic  shrieks,  and  his  imperial  beak  thrust  upwards,  and  his  whole 
captive  form  folded  in  the  flag  of  Ahab,  went  down  with  his  ship, 
which,  like  Satan,  would  not  sink  to  hell  till  she  had  dragged  a 
living  part  of  heaven  along  with  her,  and  helmeted  herself  with 
it . . .” 

En  dan  is  daar  nog  die  Ridder  van  die  Droewige  Gelaat  — dio 
ander  ou  swerwer  deur  die  wêreld  — op  soek  na  geluk;  op  soek  na 
identiteit;  op  soek  na  homself;  op  soek  na  oorlewing,  na  vervulling; 
die  krygsman  van  La  Mancha  met  sy  platvloerse  ou  volkie,  Sancho, 

as  sy  agterryer:  die  edelman,  die  heer,  die  held  — mal  soos  hulle 
kan  wees,  maar  nog  beminlik.  Saam  ry  die  twee  deur  die  wêreld, 
salig  in  die  geloof  dat  hulle  iets  is,  onbewus  van  die  feit  dat  hulle 
niks  is.  Miserabele  herberge  word  aangesien  vir  deftige  kastele; 
vrekkerige  waards  vir  vrygewige  landhere;  dorpshoertjies  vir  ver- 
fynde  dames!  ’n  armsalige  ete  vir  ’n  luisterryke  feesmaal.  Die  Rid- 
der  maak  vir  homself  ’n  helm  van  karton  om  sy  gesig  te  beskerm. 
Hy  stel  dit  met  die  swaard  op  die  proef  en  sny  daardeur  soos  botter. 
Hy  bepeins  dit  alles  met  groot  plegtigheid.  Dan  maak  hy  dit  versigtig 
weer  heel  — met  draad  en  karton.  Daarop  besluit  hy:  om  dit  nie 
vveer  op  die  proef  te  stel  nie. 

Dit  is  wat  ons  almal  doen.  Dit  is  die  herhalende  menslike  situasie 
van  elke  tyd  en  elke  samelewing:  ook  ons  eie. 

As  daar  ’n  kunstenaar  onder  ons  is  wat  dit  vir  ons  weer  bekend 
kan  stel  — aan  ons  kan  openbaar  — die  yslike  kloof  tussen  wat  die 
mens  is  en  wat  hy  so  graag,  so  hartstogtelik  wil  wees:  ja,  dan  word 
ons  gered,  in  soverre  as  wat  die  mens  homself  kán  red. 

Maar  die  ware  redding  kom  maar  net,  omdat  ons  nederigheid  her- 
stel  word  — en  ons  kan  terugkeer  tot  die  heelheid  van  menswees. 
Heelheid  is  ook  heiligheid. 

Tydgenootlike  letterkunde  is  nie  noodwendig  eksentrieke  letter- 
kunde  nie.  Elke  tyd  het  sy  besondere  idioom  — styl,  genres  ens.  — 
cn  dit  is  sy  goeie  reg.  Die  maniere  verander  van  geslag  tot  geslag, 
self  van  dekade  tot  dekade,  of  jaar  tot  jaar.  Wat  nóóit  verander  nie 
egter  is  die  broosheid  — die  komies-tragiese  wondbaarheid  — 
van  die  mens;  sy  eintlike  onvermoë,  maar  ook  sy  vermoë:  sy  glorie 
inaar  ook  sy  vrees,  soos  Van  Wyk  Louw  dit  genoem  het. 

Angs  om  die  bestaan  lê  in  die  murg  van  ons  gebeentes.  Geen  psi- 
giater  kan  dit  verjaag  nie.  Hy  kan  dit  maar  net  tydelik  demp.  Wat 
dit  op  die  duur  oortref  cn  tot  niet  maak  egter  is  die  geloof.  Maar 
die  gcloof  vereis  in  eerste  instansie  ’n  liefdevolle  herontdekking  van 
God  se  geskape  wêreld  en  die  mens  se  plek  daarin.  Dáártoe  moet 
ook  die  letterkunde  dicn. 

Dit  volg  dat  alles  wat  ons  hicrvan  wcgvocr,  wat  maak  dat  dic 
skrywer  in  sy  siening  aan  bande  gelê  word,  verarmend  vir  ’n  ge- 
mccnskap  en  ’n  letterkundc  moet  werk. 

Dié  ontvlugting  kan  ons  rasionalisecr  in  die  vorm  van  aandag 
buite  perke  aan  die  parogiale,  die  bloot-gesellige:  aangename  ver- 
tellings  of  uitbeeldings  van  die  lewetjie  om  ons:  prettig,  boeiend 
sclfs,  nodig  binne  sy  perke  miskien,  maar  hééltemal  onvoldoende 
vir  die  groei  van  enige  sinvolle  letterkunde.  Ek  kan  my  voorstel 
dat  ons  sulke  geskrifte  week  na  week,  self  dag  na  dag  kan  inneem, 
meegevoer  kan  v/ees,  en  dan  totaal  onskuldig  sal  bly  van  die  werk- 
like  en  oneindig  gevariecrde  lcwe  van  hierdie  land,  Suid-Afrika. 

en  dink  het  dat  die  gelyke  van  die  Pequod  in  die  Suid-Afrikaanse 
geskiedenis  — so  primitief  maar  so  geskik  vir  sy  heroïese  maar  ab- 
surde  taak  — die  wa  van  die  Dorslander  sou  wees.  Soos  Ahab  met 
heroïese  waansin  sy  ideaal  agternagesit  oor  die  waterwoestyn,  so 
ook  die  Dorslander  oor  die  sandwoestyn,  oor  die  bosvlaktes,  deur 
die  koorsmoerasse  van  Afrika.  Die  eindbestemming  wat  so  hartstog- 
telik  gesoek  word  is  ook;  geluk.  Dáárvoor  moet  die  ideaal  bereik 
word.  Maar  vreemd,  die  ideaal  word  op  ’n  geheimsinnige  wyse  ge- 
leidelik  dan  die  vyand:  die  presiese  ontkenning  van  alles  wat  so  dicp 
en  volhardend  en  moedig  nagestreef  is.  In  die  geval  van  die  Dors- 
lander  is  dit  die  bittere  ontdekking  dat  die  Calvinistiese  hemel  op 
vreemde  wyse  iets  anders  — onderhorigheid  in  ’n  katolieke  land  — 
geword  het.  In  die  geval  van  Ahab  is  dit  die  meer  gev/eldadige,  maar 
ook  nog  tragies-komiese  ontdekking  dat  die  Groot  Wit  Walvis  die 
dood  self  is. 

Dit  is  — om  Ahab  aan  te  haal  — ‘doubts  of  all  things  earthly’, 
on  ,intuitions  of  all  things  heavenly’  wat  hom  voortdryf,  voortdryf — 
tot  sy  eindbestemming.  Keer  op  keer  oorleef  hy  die  ,heartless 
immensities  of  the  world’  — maar  op  die  ou  end  is  die  einde  ’n 
doodlooppunt. 

Dic  see  lê  geheimsinnig  om  hom,  maar  Ahab  het  slegs  oë  vir  dic 
idcaal  daar  ver. 

Die  waterpluim  op  die  horison  lok  hom,  lok  hom  soos  clke  nuwe 
einder  vir  die  Dorslander.  „Stand  round  me,  men!”  Ahab  cries.  ,,Ye 
see  an  old  man  cut  down  to  the  stumps;  leaning  on  a shivered  lancc; 
propped  up  on  a lonely  foot.  ’Tis  Ahab,  his  body’s  part;  his  soul’s 
a centipede  that  moves  upon  a hundred  legs.  I feel  strained,  half 
stranded,  as  ropcs  that  tow  dismasted  frigates  in  a gale;  and  I may 
look  so.  I3ut  ere  I break,  ye’Il  hear  me  crack;  and  till  ye  know  that 
know  that  Ahab’s  hawser  tows  his  purpose  yet . . .” 

Maar  die  ou  man  breek,  ja,  alles  breek  in  die  kataklismiese  ein- 
de.  Die  Pequod  sink  weg  in  die  groot  waterwoestyn.  Maar  die  arm 
van  die  Rooihuid,  Tashtego,  steek  nog  vir  laas  daar  vanuit  die  diepte 
na  bowe  — om  die  vlag  van  Ahab  vaster  te  spyker  teen  die  nog  uit- 
stekende  toppie  van  die  hoogstc  mas.  In  dieselfde  beweging  kom  ’n 
seevocl  daar  tot  rus  — en  word  saam  vasgenael  tcen  die  sinkende 
hout . . . ,,and  so  the  bird  of  heaven,”  sluit  die  verhaal,  „with  archan- 
gelic  shrieks,  and  his  imperial  beak  thrust  upwards,  and  his  whole 
captive  form  folded  in  the  flag  of  Ahab,  went  down  with  his  ship, 
which,  like  Satan,  would  not  sink  to  hell  till  she  had  dragged  a 
living  part  of  heaven  along  with  her,  and  helmeted  herself  with 
it . . .” 

En  dan  is  daar  nog  die  Ridder  van  die  Droewige  Gelaat  — die 
ander  ou  swerwer  deur  die  wêreld  — op  soek  na  geluk;  op  soek  na 
identiteit;  op  soek  na  homself;  op  soek  na  oorlewing,  na  vervulling: 
die  krygsman  van  La  Mancha  met  sy  platvloerse  ou  volkie,  Sancho, 

as  sy  agterryer:  die  edelman,  die  heer,  die  held  — mal  soos  hulle 
kan  wees,  maar  nog  beminlik.  Saam  ry  die  twee  deur  die  wêreld, 
salig  in  die  geloof  dat  hulle  iets  is,  onbewus  van  die  feit  dat  hulle 
niks  is.  Miserabele  herberge  word  aangesien  vir  deftige  kastele; 
vrekkerige  waards  vir  vrygewige  landhere;  dorpshoertjies  vir  ver- 
fynde  dames!  ’n  armsalige  ete  vir  ’n  luisterryke  feesmaal.  Die  Rid- 
der  maak  vir  homself  ’n  helm  van  karton  om  sy  gesig  te  beskerm. 
Hy  stel  dit  met  die  swaard  op  die  proef  en  sny  daardeur  soos  botter. 
Hy  bepeins  dit  alles  met  groot  plegtigheid.  Dan  maak  hy  dit  versigtig 
weer  heel  — met  draad  en  karton.  Daarop  besluit  hy:  om  dit  nie 
weer  op  die  proef  te  stel  nie. 

Dit  is  wat  ons  almal  doen.  Dit  is  die  herhalende  menslike  situasie 
van  elkc  tyd  en  elke  samelewing:  ook  ons  eie. 

As  daar  ’n  kunstenaar  onder  ons  is  wat  dit  vir  ons  weer  bekend 
kan  stel  — aan  ons  kan  openbaar  — die  yslike  kloof  tussen  wat  die 
mens  is  en  wat  hy  so  graag,  so  hartstogtelik  wil  wees:  ja,  dan  word 
ons  gered,  in  soverre  as  wat  die  mens  homself  kán  red. 

Maar  die  ware  redding  kom  maar  net,  omdat  ons  nederigheid  her- 
stel  v.'ord  — en  ons  kan  terugkeer  tot  die  heelheid  van  menswees. 
Heelheid  is  ook  heiligheid. 

Tydgenootlike  letterkunde  is  nie  noodwcndig  eksentrieke  letter- 
kunde  nie.  Elke  tyd  het  sy  besondere  idioom  — styl,  genres  ens.  — 
cn  dit  is  sy  goeie  reg.  Die  maniere  verander  van  geslag  tot  geslag, 
self  van  dekade  tot  dekade,  of  jaar  tot  jaar.  Wat  nóóit  verander  nie 
egter  is  die  broosheid  — die  komies-tragiese  wondbaarheid  — 
van  die  mens;  sy  eintlike  onvermoë,  maar  ook  sy  vermoë:  sy  glorie 
maar  ook  sy  vrees,  soos  Van  Wyk  Louw  dit  genoem  het. 

Angs  om  die  bestaan  lê  in  die  murg  van  ons  gebeentes.  Geen  psi- 
giater  kan  dit  verjaag  nie.  Hy  kan  dit  maar  net  tydelik  demp.  Wat 
dit  op  die  duur  oortref  cn  tot  niet  maak  egter  is  die  geloof.  Maar 
die  geloof  vereis  in  eerste  instansie  ’n  liefdevolle  herontdekking  van 
God  se  geskape  wêreld  en  die  mens  se  plek  daarin.  Dáártoe  moet 
ook  die  letterkunde  dien. 

Dit  volg  dat  alles  wat  ons  hicrvan  wcgvoer,  wat  maak  dat  dic 
skrywer  in  sy  siening  aan  bande  gelê  word,  verarmend  vir  ’n  ge- 
mecnskap  en  ’n  letterkundc  moet  werk. 

Dié  ontvlugting  kan  ons  rasionalisecr  in  die  vorm  van  aandag 
buite  perke  aan  die  parogiale,  die  bloot-gesellige:  aangename  ver- 
tellings  of  uitbeeldings  van  die  lewetjie  om  ons:  prettig,  boeiend 
selfs,  nodig  binne  sy  perke  miskien,  maar  hééltemal  onvoldoende 
vir  die  groei  van  enige  sinvolle  letterkunde.  Ek  kan  my  voorstel 
dat  ons  sulke  geskrifte  week  na  week,  self  dag  na  dag  kan  inneem, 
meegevoer  kan  v/ees,  en  dan  totaal  onskuldig  sal  bly  van  die  werk- 
like  en  oneindig  gevarieerde  lewe  van  hierdie  land,  Suid-Afrika. 

Is  dit  nodig  dat  ons  ook,  soos  al  tevore  gedoen  is,  moet  ^vaarsku 
dat  wanneer  die  skrywer  of  deur  sensuur,  óf  deur  perssensuur,  aan 
bande  gelê  word  om  inderdaad  ál  die  koeie  en  koetiies  van  ons  eie 
tyd  en  samelewing  in  ’n  naakte  lig  te  sien  — nie  omdat  hy  dáártoe 
mense  aan  die  kaak  vv^il  stel  nie,  net  maar  omdat  hy  noodwendig  ook 
hier  te  doene  het  met  die  mens  binne  sy  werklike,  konkrete  gegewe 
— dit  ons  hele  nasionale  lewe  uiteindelik  moet  verskraal  en  op.  die 
duur  moet  laat  versand? 

As  die  absolute  beheer  deur  ’n  raad  oor  piesangs  e.d.m.  so  vol 
slaggate  kan  wees,  hoeveel  te  mcer  die  beheer  oor  die  dinge  van 
die  gees  nie. 

Maar  natuurlik:  vir  die  produkte  van  dic  porno-fabrieke,  wat  ’n 
magtige  bedryf  — miskien  die  grootste  van  aíle  eeue  — uit  seks  ge- 
maak  het,  kan  daar  wat  my  betref  drastiese  harde  maatreëls  van 
owerheidsweë  bestaan.  Hier  het  ons  te  doen  met  die  misbruik  van 
iets:  die  menslike  liggaam,  wat  tot  handelsartikel  gemaak  is  soos 
nog  nooit  tevore  nie.  Dit  is  boosheid.  Ek  meen  egter  dat  ons  hierdie 
dinge  véél  beter  sou  kon  keer  deur  ’n  stelsel  van  spesiale  howe  waar- 
in  mense,  geskool  in  die  reg,  vinnig  en  doeltreffend  sou  kon  optree 
teen  derglike  praktyke. 

Die  lastigheid  met  rade  egter  is  die  ou  laai  van  die  mens:  buro- 
krasie.  Dit  is  onvermydelik  dat  ons  ook  op  dié  gebied  regering  deur 
amptenare  sal  kry,  wanneer  ons  ’n  raad,  wat  nie  binne  ’n  vaste  en 
eerbiedwaardige  tradisie  soos  die  reg  aangestel  is  nie,  met  werk 
van  sulke  betekenis  belas. 

Ek  wil  pleit  vir  ’n  herorganisasie  van  kontrole,  sodat  ons  binne 
die  dissipline  van  mense  wat  gegradueer  het  tot  regtelike  funksies, 
’n  meer  bevredigende  beheer  sal  kry.  Die  voor  en  teë  van  werke  sal 
dan  in  die  openbaar  bepleit  kan  word,  en  geregtigheid  sal  sigbaar 
wees  vir  almal. 

Dit  is  juis  die  angsvolle  poging  van  die  mens  om  die  lewe  finaal 
in  Cartesiaanse  terme  vas  te  lê,  in  bloudrukke,  wat  ons  ongeloof 
verraai.  Dit  is  juis  die  funksie  van  tydgenootlike  letterkunde  om  ons 
te  herinner  aan  die  onvermoë  van  die  mens,  aan  die  onbereken- 
baarheid  van  die  lewe. 

Alles  in  die  lewe  is  logies  en  positief  — behalwe  die  mens.  Want 
hy  en  hy  alleen  van  geskape  dinge  ontwaar  die  glansende  misterie 
van  gesicape  dinge. 

TOESPRAAK  VAN  DIE  STAATSPRESIDENT  BY  GELEENTHEID 
VAN  ’N  EETMAAL  WAT  DEUR  DIE  STADSRAAD  VAN  STELLEN- 
BOSCH  TER  ERE  VAN  DIE  AFRIKAANSE  SKRYWERSKRING 
AANGEBIED  IS;  STADSAAL,  STELLENBOSCH:  7.30  NM.  DON- 
DERDAG  8 APRIL  1971. 

Ek  weet  dat  die  swakste  smaak  wat  ’n  gasspreker  ooit  kan  open- 
baar,  is  om  vir  homself  verskoning  te  maak  en  daarom  gaan  ek  nie 
vir  my,  as  ’n  plaasboer,  verskoning  maak  omdat  ek  ’n  dinee  van  die 
Afrikaanse  Skrywerskring  kortliks  moet  toespreek  nie.  Ek,  as  boer, 
en  julle,  as  skrywers,  is  almal  produsente.  Die  verskil  is  net  dat 
julle,  as  skrywers,  die  geoefende  en  ordelike  denkers  van  die  Afri- 
kaanssprekende  deel  van  ons  nasie  is  wat  vir  ons  studiemateriaal 
en  leesstof,  ons  opvoeding,  moet  produseer.  Dit  is  voorwaar  een 
van  die  mooiste  take,  een  van  die  belangrikste,  ja,  een  van  die  edel- 
ste  take  te  bedenke,  maar  daar  is  tog  ’n  sterk  ooreenkoms  tussen  u 
basiese  taak  en  myne  as  boer. 

Indien  ek,  as  boer,  nie  die  regte  voedsel  produseer  nie,  moet 
julle  met  vreemde,  ingevoerde  of  onsuiwer  voedsel  gevoed  word,  en 
presies  dieselfde  is  waar  van  ons  Afrikaanse  skrywers.  Nou,  wat  kan 
ons  van  julle  verwag? 

Ek,  as  boer,  moet  produseer  wat  die  mark  nodig  het  vir  die  fie- 
siese  gesondheid  van  ons  nasie  — dit  is  basiese  plig.  As  die  behoefte 
graanprodukte  is,  moet  ek  graan  produseer;  indien  daar  ’n  sterk 
behoefte  is  aan  vleis-  of  suiwelprodukte,  moet  ek  dit  produseer, 
so  nie  het  ek,  as  Vrystaatse  boer,  ’n  swak  plaas,  of  ek  is  ’n  boer 
sonder  besieling,  of  ek  word  deur  ’n  droogte  in  die  wiele  gerv. 

Julle  is  die  produseerders  van  volksmoraal  en  gedagtes.  Wat  moet 
ons,  as  verbruikerspubliek  van  jul  produkte  verwag? 

Indien  julle  nie  deur  ’n  verstandelike  droogte  in  die  wiele  gery 
word  nie,  dan  verwag  ons  van  julle  skrywers  daardie  geestelike 
voedsel  wat  ons  nasie  op  hierdie  tydstip  van  ons  bestaan  nodig  het. 
Ek  sou  ’n  moorddadige  swak  boer  wees  indien  ek  myself  wil  verryk 
deur  maar  net  voort  te  gaan  om  ’n  oormaat  gifstowwe  oor  my  vrug- 
teboorde,  my  groentetuine  en  my  graanlande  te  spuit  om  sodoende 
groter  produksie  tot  my  persoonlike  finansiële  voordeel,  maar  ten 
koste  van  my  volksgesondheid,  te  produseer.  Daarom  moet  daar  ter 
wille  van  die  moedswillige  boer  wetgewing  en  organisasies  wees  om 
hom  te  beheer.  ’n  Man  kan  nie  maar  net  op  jou  eie  plaas  met  jou 
eie  produksiemetode  jou  eie  nasie  vergiftig  nie. 

Ja,  ek  het  as  boer  nie  die  reg  of  die  vryheid  om  op  my  eie  plaas 
met  my  eie  klip  my  eie  nasie  se  gesondheid  te  vermink  nie.  My  ver- 
giftigde  produkte  sal  geleidelik  die  fisiese  kragte  van  my  volk  ver- 
laag.  Dit  sal  natuurlik  ’n  groot  tragedie  wees,  maar  ’n  groot  geleer- 
de  het  ’n  groot  onomstootlike  waarheid  só  uitgedruk.  Hy  het  gesê: 

„The  true  standard  of  quality  is  seated  in  the  mind.”  Ja,  die  werklike 
krag  van  ’n  nasie  lê  in  sy  geesteswaardes.  Daarom  glo  ek  dat  geen 
skrywer  die  morele  reg  het  om  met  sy  eie  klip  in  sy  eie  verstand 
in  sy  eie  boek  sy  eie  nasie  te  vermink  nie.  Dit  sou  veral  moorddadig 
wees  om  ter  wiile  van  persoonlike  gewin  en  groter  afset  jul  produkte 
met  geestelike  gif  te  bespuit.  Net  soos  die  moedswillige  boer  deur 
wetgewing  in  bedwang  gehou  word,  so  moet  ook  die  weghardloop-. 
denkers  se  geestelike  gifbespuitings  deur  sensuur  onder  beheer  ge- 
hou  word.  Dit  is  só  waar  dat  wat  die  skrywers  saai,  dit  is  wat  die 
nasie  maai.  Onthou  die  son  wat  so  nodig  is  vir  ontwikkeling,  is  ook 
skuldig  daaraan  dat  die  aas  stink.  Vooruit-denke  of  die  té  progres- 
siewe  denke  van  die  vooruithardloper  denker  is  ook  die  oorsaak  dat 
’n  degenerende  nasie  onwelriekend  word. 

Ek  sê  as  die  nasie  meer  vleis  nodig  het,  produseer  ek  meer  vleis, 
as  hulle  meer  graan  nodig  het,  dan  produseer  ek  meer  graan,  of  ek 
word  deur  ’n  droogte  belemmer. 

Ek  kan  nie  aanvaar  dat  ons  Afrikaanse  skrywers  ’n  tydperk  van 
verstandelike  droogte  deurmaak  nie.  Op  elke  gebied  maak  ons  in 
die  Republiek  van  Suid-Afrika  reuse  vordering  — ’n  bewys  dat  ons 
in  die  land  nie  ’n  droogte  van  verstandelike  vermoëns  het  nie.  Ons 
wcet  ons  taal  word  vandag  nog  verryk  deur  sommige  van  die  beste 
werkers  in  Afrikaans  van  alle  tye.  Werklike  groot  geeste  en  puik 
skrywers.  Ons  plaas  is  nie  sleg  nie  — daar  is  seker  min  nasies  in 
die  wêreld  wat  vandag  nog  meer  vatbaar  is  vir  die  ordelike  en  die 
mooi  dinge  van  die  lewe.  Maar  ons  lewe  nietemin  in  ’n  wêreld  waar- 
in  geestelike  afstomping  aan  die  toeneem  is.  Ons  leef  in  ’n  wêreld 
waarin  ’n  degenererende  mensdom  deur  die  son  van  oormatige  vry- 
heid  begin  stink.  Ons  enigste  redding  in  hierdie  tydperk  waarin 
ons  leef,  lê  daarin  dat  ons  volksmoraal  verhoog  moet  word.  Ons  h.et 
’n  basiese  behoefte  aan  geestelike  diepte.  Ons  het  dus  die  reg  om  van 
ons  skrywers  te  verwag  om  daardie  geestelike  waardes  — die  krag 
van  ’n  nasie  — te  versterk.  Ons  kunsskatte  in  hierdie  lieflike  vader- 
land  van  ons,  moet  verheffend  wees.  Ons  weet  dat  vir  die  voortbe- 
staan  van  die  beskawing  op  hierdie  vasteland  van  ons,  ons  daarin 
moet  slaag  om  die  onbeskaafde  massas,  wat  so  dikwels  nog  die 
toon  aangee  in  Afrika,  op  te  hef  tot  ’n  beskawingspeil  wat  die  lewe 
veihoog  en  nie  verlaag  nie.  Dit  is  dus  ons  plig  om  ’n  voorraadop- 
name  te  maak  van  die  opvoedingskatte  wat  ons  produseer.  Indien 
leesstof  alleen  daarop  toegspits  is  om  ontspanning  te  gee,  het  dit  ’n 
waarde  — alhoewel  ’n  uiters  beperkte  waarde  — maar  as  dit  daar- 
op  toegespits  is  alleen  maar  om  sensasie  en  wellus  te  bevredig,  dan 
het  dit  ’n  vergiftiging  geword  waarsonder  ons  kan  klaarkom  — 
veral  wanneer  ons,  wat  uit  ’n  volksgevoel  lees,  nog  meer  vir  daardie 
boeke  betaal  as  waarvoor  ons  ingevoerde  gif  te  koop  kan  kry.  Ek 
wil  aan  die  hand  doen  dat  daar  ’n  raad  ingestel  word  wat  nie  die 
vergiftigde  leesstof  by  name  noem  nie  — dit  moet  dood  geswyg 
word  — maar  wat  die  opbouende  leesstof,  die  moraalverheffende 
leesstof,  publiseer  en  by  name  noem. 


34 


Baie  mense  sal  miskien  sê  dat  dit  die  tirade  van  ’n  ou  man  is,  maar 
ek  sal  my  eie  gewete  aan  bande  lê,  my  eie  gewete  verkrag,  ja,  my 
eie  gewete  besoedel,  as  ek  nie  op  hierdie  stadium  waarsku  teen  alle 
middels,  veral  leesstof,  wat  ons  volkskarakter  afstomp  nie.  U sal 
miskien  sê:  „Maar  kyk  hoe  begaan  is  die  ou  man  oor  die  slegte  boeke. 
Daar  is  mos  goeie  boeke  én  slegte  boeke.  Waarom  met  soveel  klem 
die  slegte  boeke  benadruk?”  Ek  doen  dit  omdat  ek  weet  dat  ’n  rede- 
like  mate  van  gesonde  voedsel  met  gif  gemeng,  tot  die  dood  kan 
lei.  U kan  vir  my  sê  dat  ek  bekrompe  is  en  nie  weet  wat  kuns  is  nie 
— ja,  dat  ek  te  outyds  is  om  die  kunsontploffing  van  vandag  te  waar- 
deer.  Dit  mag  volgens  sommige  se  menings  so  wees,  maar  dan  sê 
ek  nog  dat  ek  nie  kon  begryp  waarom,  byvoorbeeld,  ’n  speurverhaal 
besoedel  moet  word  deur  die  „he-man”-gedagte  te  skep  deur  die 
oormatige  gebruik  van  sterk  drank  asof  dit  so  behoort  te  wees  nie, 
of  waarom  ’n  novelle  ontsier  moet  word  deur  sommer  so  in  die  ver- 
bygaan  kamergebeurtenisse  aan  te  roer  asof  dit  tog  maar  sommer 
alledaags  is  nie  — die  mees  subtiele  wyse  van  moraalvervlakking 
waaraan  ek  kan  dink.  Ja,  waarom  is  dit  wat  morsig  is,  dit  wat  ge- 
waagd  is,  juis  vir  so  baie,  kuns?  Waarom  is  ’n  beeld  van  ’n  mooi 
vrou,  wat  veredelend  kon  wees,  nie  meer  kuns  nie,  maar  wel  ’n  ge- 
drog  sonder  kop  of  net  een  skeeloog  en  een  met  pokke-ontsierde 
bors? 

Waarom  moet  ’n  skrywer  leesstof  van  ’n  aard  produseer  wat  vir  u 
en  vir  my  met  teësin,  nee  met  verdriet  en  walging  sou  vervul  indien 
ons  kinders  so  sou  handel?  Die  bewering,  dat  die  sogenaamde  ver- 
giftigde  dinge  waarteen  ek  dit  het,  bestaan  en  daar  is  en  almal  daar- 
van  weet  en  dit  daarom  maar  net  die  natuurlike  is  wat  nátuurlik 
voorgestel  word,  gaan  nie  op  nie.  Giftige  spuitstof  is  daar  en  is  iets 
wat  orals  in  die  land  verkoop  word,  maar  die  verkeerde  of  oordre- 
we  toediening  daarvan  mag  nie  toegelaat  word  nie.  Nee,  mede- 
Afrikaanssprekende  Afrikaners,  ek  wil  vanaand  in  hierdie  kort  bood- 
skap  wat  ek  gevra  is  om  te  lewer  by  julle  verhewe  en  geoefende 
denkers  met  die  mooi  gawe  van  God  om  jul  gedagtes  pakkend  te  kan 
uitdruk,  pleit  om  op  hierdie  tydstip  van  morele  vervlakking  dit  te 
produseer  waaraan  die  nasie  op  hierdie  moment  behoefte  het.  Laat 
elkeen  met  die  pragtige  skrywerstalent  tog  help  om  verheffing  in 
hierdie  tydperk  van  naderende  nasionale  nood  te  lewer.  Dit  kan  tog 
nie  te  veel  verwag  wees  nie  om  van  elke  intelligente  vaderlander 
te  verwag,  om,  na  die  skrywe  van  elke  hoofstuk,  dié  vraag  aan  hom- 
of  haarself  te  stel:  ,,Sal  hierdie  geskrewe  hoofstuk  my  nasie  moreel, 
sowel  as  verstandelik,  verhef,  of  sal  dit  hulle  maar  laat  voortsleep 
op  die  nad  van  ,Laat  begaan’,  of  gaan  dit  meedoen  aan  ’n  proses 
van  nasionale  besoedeling  en  ontbinding?” 

Ek  wens  ek  kan  elke  jaar  ’n  goue  plaat  laat  aanbring  in  die 
onmiddellike  nabyheid  van  ons  komende  taalmonument  met  die 
naam  van  die  mees  verheffende  boek  van  daardie  jaar  daarop  aan- 
gebring.  Wyle  genl.  Hertzog  het  gesê:  ,,Armes  mag  kom  en  armes 
mag  gaan,  maar  dit  is  waardigheid  waarmee  die  Afrikaner  die  oor- 
winning  sal  behaal”.  Laat  ons  skrywers  se  wagwoord  „waardigheid” 
wees. 

LEKPLEKKE 

Op  Hans  le  Gransie  se  kleim  het  dit  gcdreun  en  gewoel  op  dié 
Vrydagmore.  Dit  was  niaar  altyd  baie  druk  waar  hy  ookal  gewerk 
het.  Die  laaste  delwer  het  hom  daarvoor  geken.  Dis  al  jare  dat  hy 
op  die  delwery  die  paar  diep  kleims  ontgin.  Hy  het  sy  eerste  kleim 
in  die  groot  „rush”  gepen,  en  diamante  wat  hy  sommer  in  die  be- 
gin  daaruit  gehaal  het,  het  hom  in  die  vermoë  gestel  om  „groot  te 
werk.”  Hy  het  dadelik  die  beste  masjinerie  gekoop  en  werklone 
betaal  wat  ’n  bietjie  hoër  as  die  gewone  was  om  sodoende  die  beste 
werkvolk  te  bekom.  Hy  het  kragaangedrewe  hyskranc  en  -wasma- 
sjiene  gcbruik  en  al  sy  herstel-  en  smidswerk  self  gedoen  sodat  hy 
deur  al  sy  medewerkers  bewonder  is.  Hy  was  bekend  as  ’n  duiwel 
om  te  laat  werk.  En  Hans  le  Gransie  was  op  sy  beurt  trots  daarop 
dat  almal  ’n  hoë  dunk  van  hom  en  sy  v/erkmetodes  gehad  het. 

Hy  het  ook  met  oorleg  gewerk,  dit  gelukkig  getref  en  stadigaan 
sy  bure  wat  nie  die  ,,diepgrond”  kon  bewerk  nie  uitgekoop,  of  as 
hulle  lisensies  verval,  het  hy  hulle  kleims  „oorgepen”.  Hy  was  nie 
baie  haastig  nie.  Dit  was  eers  na  vyf  jaar  dat  hy  eindelik  sy  ses 
kleims  in  ’n  blok  besit  het.  Toe  het  hy  stelselmatig  gewerk.  Hy  het 
altyd  die  „rof”  en,,  teilings”  in  die  uitgewerkte  gate  laat  inloop  en 
daardeur  homself  baie  tyd  en  koste  gespaar.  Hy  was  streng,  handig, 
vernuftig  en  gelukkig,  dié  Hans  le  Gransie. 

Maar  die  agting  en  eerbied  van  sy  vriende  en  mededelwers  was 
gcmeng  met  ’n  smakie  van  wantroue.  Dat  hy  gelukkig  was,  en  daar- 
by  geldelik  sterk  genoeg  om  lang  tye  van  ,,blênks”  te  trotseer,  son- 
der  om  dit  blykbaar  te  voel,  het  almal  toegegee.  Maar  waarom  sou 
hy  alleen  in  daardie  kol  so  goed  maak?  Daar  v/as  niemand  wat  ooit 
naby  hom  ’n  bestaan  kon  gemaak  het  nie.  Selfs  ’n  ryk  maatskappy 
wat  naby  aan  sy  kleims  kom  delf  het,  kon  maar  net  ’n  paar  maande 
uithou.  Hy  het  self  ook  ’n  paar  keer  uitgetrek  en  in  die  vlak  grond 
gaan  delf.  Hy  het  egter  altyd  sy  kleimlisensies  betaal  om  daardie 
grond  te  behou. 

Die  laaste  keer  het  hy  werklik  goed  gedoen.  Hy  het  ’n  span  van 
vier-en-twintig  naturelle  in  die  vlak  gruis  laat  inval,  en  twee  was- 
masjiene  van  smorens  vroeg  tot  saans  laat  loop.  Die  diamanígruis 
wat  hy  in  ’n  v/eek  verwerk  het,  sou  ’n  gewone  deíwer  nie  in  ’n  maand 
of  twee  kon  baasraak  nie.  Hy  het  sommer  ’n  paar  blênks  agter  die 
rug,  het  sy  maats  onder  mekaar  gesê.  En  toe  het  hy  ’n  paar  growwe 
steentiies  gekry  en  is  hy,  soos  te  wagte,  weer  reguit  na  die  diep 
klcims  toe. 

Dié  Vrydagmore  hct  die  petrolmasjiene  op  die  kleim  gedreun. 
Die  volk  het  so  stilweg  gewerk.  Hulle  het  net  met  die  hande  tekens 
gegee  en  alles  het  huíle  gang  gegaan.  Hans  le  Gransie  het  so  tussen 
die  wasmasjien  en  die  gat  waar  die  pikboois  werk,  geboer.  Die  stuk- 

kie  pad  wat  hy  loop,  was  uiters  twintig  tree  lank  maar  dit  was  stof 
getrap  so  tussen  die  ronde  klippe.  Die  naturelle  wat  die  emmers 
vol  gruis  laai,  die  wat  die  gruis  loskap,  die  wasmasjienboois,  ja  al- 
mal  behalwe  die  hyskraanbestuurder  was  blink  van  die  sweet.  Werk 
hulle  dan  nie  vir  Hans  le  Gransie  nie?  Hulle  voel  self  dat  dit  ’n  eer 
is  om  vir  Hans  le  Gransie  te  werk.  A1  die  delwers  dink  hy  het  die 
beste  werkvolk,  en  al  die  volkies  weet  dat  hulle  meer  as  die  vasge- 
stelde  loon  ontvang. 

Met  ’n  kennersoog  sien  Hans  le  Gransie  dat  die  gang  van  die  werk 
bevredigend  is.  Maar  dis  Vrydagoggend.  Hy  was  al  om  sewe-uur  op 
die  mark.  Die  afgelope  week  in  die  ,,diepgrond”  was  nie  lonend  ge- 
wees  nie.  Hy  moes  inbetaal  om  die  koste  te  dek,  en  alhoewel  die 
vorige  weke  se  voordeel  groot  was,  voel  hy  glad  nie  gelukkig  nie. 
Soos  hy  daar  staan  op  die  randjie  van  die  tagtig-voet  hoë  wal,  voel 
hy  nukkerig,  wrewelrig.  Alles  vorder  goed  behalwe  die  diamante. 
Hoe  kan  dit  wees  dat  daardie  roeslaag  nie  betaal  nie?  Daarin  het  hy 
nog  altyd  diamante  gevind,  al  het  hulle  yl  gelê.  Hy  moes  ’n  paar  keer 
al  sy  toevlug  na  ander  delfplekke  toe  neem.  Nogtans  het  hy  al  so 
lank  hier  blênk  geloop  dat  dit  nou  hoog  tyd  is  dat  hy  weer  ’n  dia- 
mant  vind  om  sy  skulde  te  delg.Skuld  is  dit  darem  nie  regtig  nie, 
want  hy  skuld  niemand  iets  nie.  Maar  geld  wat  in  die  delwery  in- 
gesteek  is,  is  vir  hom  skuld. 

Sy  valkoë  gaan  van  die  een  werksplek  na  die  ander.  Ja,  elke 
plekkie  waar  ’n  naturel  besig  is,  is  ’n  moontlike  lekplek.  Daar  is  oë 
wat  die  diamante  kan  sien  en  hande  wat  hulle  kan  síeel.  Hy  ver- 
trou  ook  nie  een  van  die  swartvelle  in  sy  diens  nie,  al  werk  hulle  al 
jare  vir  hom.  Ingedagte  gaan  hy  op  sy  hurke  sit  en  terwyl  sy  oë  van 
die  een  na  die  ander  plek  spioen,  maal  die  gedagtes  aan  werkvolk 
en  hulle  betroubaarheid  deur  sy  hoof.  Die  swak  opbrengs  van  die 
week  se  arbeid  het  hom  gekwel.  Die  beloftes  van  die  mooi  gruis  wat 
hy  verwerk,  het  hom  nog  vinniger  as  voorheen  laat  werk.  Vanmore 
nog  voordat  hy  mark  toe  is,  het  hy  sy  baasbooi  by  die  agterdeur  nuwe 
opdragte  gegee.  En  hulle  is  uitgevoer.  Die  span  blink  van  die  sweet, 
maar  wat  help  al  die  gewerskaf?  Die  werkers  moet  vanmiddag  be- 
taal  word  en  daar  is  nog  geen  diamant  nie.  Die  een  omblik  voel  hy 
gelukkig  met  sy  span,  maar  die  volgende  een  het  sy  gedagtes  ’h  an- 
der  rigting  ingeslaan. 

Jy  kan  niemand  met  ’n  diamant  vertrou  nie.  Daar  was  nog  net 
een  persoon  in  sy  lewe  wat  hy  vertrou  het.  Dit  was  klein  Davidz  wat 
sy  boois  opgepas  het.  Het  hy  dan  nie  een  more  ’n  twee-en-dertig  ka- 
raat  blou-wit  diamant  aan  hom  oorhandig  nie?  Hy  het  Davidz  geen 
ekstra  beloning  gegee  nie  want  hy  het  mos  ’n  weeklikse  loon  ont- 
vang.  Die  mense  het  gesê  dat  hy  gemeen  was  om  die  jongman  niks 
te  gee  nie.  Maar  hy  wat  Hans  le  Gransie  is,  betaal  net  loon. 

Jy  kan  maar  niemand  vertrou  nie!  Hoe  weet  hy  of  Langjan,  sy 
wasbooi,  nie  ook  sy  diamante  steel  nie?  In  die  ses  jaar  wat  Lang- 
jan  nou  al  vir  hom  werk,  het  hy  nog  niks  gedoen  wat  hom  kwaad 

gemaak  het  nie.  Die  jong  trap  in  sy  spoor,  nogtans  vertrou  hy  hom 
nie,  bly  hy  maar  agterdogtig.  Langjan  sal  mos  ’n  gesteelde  diamant 
aan  ander  delwers  gaan  verkoop.  Het  verskillende  naturelle  hom 
dan  nie  ook  al  met  diamante  genader  nie?  Hoeveel  keer  was  ou  Har- 
ris  se  wasbooi  nie  al  by  hom  met  mooi  klippe  nie?  En  ’n  paar  van 
die  mooiste  klippies  wat  hy  verkoop  het,  het  nie  uit  sy  kleim  uit- 
gekom  nie  Hy  troos  homself  met  die  gedagte  dat  hy  nie  weet  wie 
se  skade  dit  was  nie,  en  dat  as  hy  dit  nie  gekoop  het  nie  iemand  an- 
ders  dit  tog  sou  gekoop  het.  Maar  dis  waar  hy  ook  skade  ly,  daarvan 
is  hy  nou  nog  meer  as  ooit  tevore  bewus.  Daarom  sal  hy  van  nou 
af  nog  waaksamer  wees,  nog  strenger.  Hy  sal  sorg  dra  dat  niemand 
anders  sy  diarnante  in  die  hande  kry  nie,  maar  as  hulle  te  stadig 
of  te  sleg  is  om  altyd  te  waak,  sal  hy  nie  sy  kans  laat  verby  gaan 
om  hulle  diamante  te  koop  nie,  want  hulle  sal  syne  koop  as  hy  nie 
oppas  nie. 

Daarmee  stap  hy  na  Langjan  toe,  waar  hy  met  ’n  spyker  die 
gate  in  die  klassif  groter  oopboor.  Die  verhouding  tussen  die  twee 
is  saaklik. 

„Hoe  lank  loop  die  masjien  nou  al,  Jan?” 

„Ek  skat  dis  al  ’n  uur,  Baas.” 

„Nou  ja,  dan  kan  jy  nou  maar  tap.” 

,,Goed,  Baas.” 

Met  ’n  paar  hale  was  al  die  emmers  en  siwwe  op  hulle  plekke  en 
toe  het  Langjan  die  modderwater  en  gruis  uit  die  masjien  deur  sy 
vingers  in  die  tapemmer  laat  spoel.  Hans  le  Gransie  staan  maar 
weer  op  die  wal.  Hy  sien  die  blink  sweet  op  die  kaal  bolywe  van  die 
pikboois  wat  effe  van  die  Vv^al  af  teruggestaan  het  sodat  die  los  gruis 
gelaai  kan  word.  Die  hyskraandrywer  is  darem  ’n  knap  naturel, 
dink  hy,  en  toevallig  die  enigste  een  wat  nie  met  die  gruis  in  aan- 
raking  kom  nie.  Hoe  presies  is  hy  op  die  motor  en  hoe  akkuraat  sy 
bewegings!  Teen  dié  tyd  is  die  emmers  op  die  gruisplatform  en 
werk  twee  naturelle  die  pap  modderige  mengsel  met  grawe  in  ’n 
geut  in  wat  na  die  wasmasjien  loop.  Hulle  vertrou  hy  nie!  Hulle 
kanse  om  sy  diamante  te  steel  is  te  goed.  Maar  hy  moet  gaan  kyk 
hoe  Langjan  die  siwwe  was. 

Hy  draai  in  sy  spore  om  en  gewaar  hoe  die  lang  geel  arbeider 
die  sif  gruis  skuins  teen  die  wasbalie  laat  leun  sodat  die  meeste 
water  afloop  voordat  dit  op  die  sorteertafel  omgeslaan  word.  Hy 
rnerk  hoe  Langjan  enkele  growwe  klippies  uit  cíie  sif  uithaal  en 
eenkant  neergooi.  Sulke  klippies  kan  lastig  wees  as  die  gruis  gesor- 
teer  word,  maar  al  die  jare  keur  hy  dit  af  dat  sy  wasbooi  die  klippe 
verwyder.  Alle  delwers  stem  saam  dat  die  wasbooi  sy  vingers  uit 
die  sif  uit  moet  hou.  Vandag  sal  hy  Langjan  vir  die  laaste  keer 
waarsku  om  nie  in  die  sif  te  vat  nie.  Terwyl  hy  nader  stap,  kom  daar 
’n  wrewel  in  sy  siel  op  dat  hy  dan  soveel  keer  met  die  bantoe  oor 
dieselfde  saak  moet  praat.  Die  lang  geel  kaffer  moet  vir  hom,  Hans 
le  Gransie,  luister,  so  nie  breek  hy  hom  nog. 

Toe  hy  halfpad  is,  stap  Langjan  na  die  sorteertafel  toe  en  slaan 
die  sif  se  inhoud  behendig  op  die  blad  om.  Maar  Hans  le  Gransie 
stap  na  die  wasbalie  en  beskou  die  kiippies  vvat  die  naturel  daar 
neergegooi  het.  Met  ’n  woede  wat  hom  byna  rasend  maak,  merk  hy 
’n  diamant  soos  sy  duimnael  se  grootte  tussen  die  nat  bantoms  lê, 
presies  waar  Langjan  hulle  neergegooi  het.  Toe  Langjan  omdraai, 
het  Hans  le  Gransie  al  gebuk  en  die  klip  opgetel.  Albei  se  bev/egings 
was  toe  blitsvinnig.  Die  beste  man  sal  hier  wen! 

Die  delwersgereedskap  staan  so  op  die  beperkte  oppervlakte 
rond  dat  mens  alleen  langs  vaste  paadjies  beweeg.  Daar  is  slegs 
een  pad  uit  en  dis  langs  die  steil  skuins  wai  van  die  uitgcwerkte 
kleim  af  na  die  grootpad  toe.  Aan  die  een  kant  is  die  loodregíe  v/al 
seker  tagtig  voet  hoog  en  aan  die  anderkant  is  die  teilinggat  waarin 
die  dik  geel  potkleimodder  staan.  Langjan  spring  in  die  paadjie 
maar  Hans  le  Gransie  het  dit  verwag  en  was  hom  voor.  Die  twee 
pak  mekaar;  Hans  le  Gransie  in  sy  woede  om  dood  te  vat  en  Lang- 
jan  in  sy  benoudheid  om  homself  te  weer.  Met  die  geweld  van  sy 
voordeel  aan  gewig  smyt  hy  die  skepsel  teen  die  grond  neer  maar 
word  deur  die  lenige  lang  bantoe  neergetrek  grond  toe  waar  hulle 
verwoed  na  mekaar  se  kele  gryp  en  vervat,  skop  en  vasskop,  en  van 
inspanning  steun.  Die  masjienbooi  skree,  bring  sy  motor  tot  stil- 
stand  en  nael  na  die  gelykte  waar  die  twee  worstel  en  rol.  Hy  was 
net  betyds  om  te  sien  hoe  die  twee  in  woeste  stryd  van  die  wal  af  in 
die  teilinggat  intuimel.  Die  swaar  modderwater  gaap  waar  die  twee 
liggame  in  ‘n  doodsgreep  die  oppeiwlakte  raak,  en  sluit  dan  met  trae 
borrels  oor  die  nog  worstelende  vorms.  Onmiddellik  stort  die  deur- 
weektc  gruiswal  op  die  moddergat  in  en  daar  staan  die  verdwaasde 
naturelle  wat  nou  van  orals  vandaan  uitklouter  mekaar  en  aangaap. 
Na  ’n  sekonde  of  twee  besef  hulle  die  toestand,  spring  regs  en 
links  om  gereedskap  te  kry  en  hulp  te  roep.  Die  grawe  lê  onder  in 
die  kleim!  ’n  Paar  skree  soos  bantoes  in  geval  van  nood  alleen  kan 
skreeu. 

Om  ’n  paar  ton  gruis  te  verwydcr  sou  vir  die  gcoefende  delwers- 
volk  ’n  kleinigheid  gewees  het,  want  van  alle  kante  stroom  daar 
blankes  en  naturelle  na  die  toneel  van  die  ramp.  Maar  die  suigende 
dik  slik!  Ervare  manne  laat  dadelik  die  een  wal  van  die  modder- 
dam  deurgrawe  en  toe  die  dik  drilsel  stadig  weg  beweeg,  spring  alle 
hande  met  grawe  aan  die  werk.  Party  staan  nog  kniediep  in  die 
modder  en  word  verhinder  om  hulle  bestc  te  lewer,  terwyl  almal 
gevaar  loop  om  elke  oomblik  self  toegeval  te  word  deur  die  walle 
waarop  die  getal  nuuskieriges  elke  oomblik  nog  aangroei. 

Toe  dit  sterk  skemer  was  en  honderde  babbelende  donker  mense- 
figure  in  verskillende  rigtings  oor  die  gruishope  beweeg,  ry  ’n 
paar  karre  met  skerp  ligte  oor  die  onegalige  veldpaadjie  agter  die 
ambulans  met  die  twee  lyke  aan.  Agter  hulle  op  Hans  le  Gransie 
se  kleim  lê  alles  deurmekaar,  maar  nou  is  dit  daar  stil,  doodstil. 

Jy  is  in  die  nag 
afwesig 

soos  die  polsslag 

van  ’n  handomvoude  diertjie 


voel  ek  jou  nie  aan  kussings 
of  koue  plekke 
nie,  maar 

aan  intieme  gesprekke 
soos  aan-die-slaap-sussings 
van  reën  in  die  geut 


ken  ek  jou  onteenwoordigheid 

aan  die  slaap-uur 

en  aan  vergeet 

se  vergeefsheid 

omdat  ek  jou  gewig  nog  dra 


en  jou  stem  maak  my 
’n  bushalte-reisiger  van  die  dae 


Paas-geseën 

en  Paas  alleen 

soek  ek  vanmóre  na  jou 

soos  kinders  paaseiers 

en  drink  by  die  twee-stoel  tafeltjie 

koffie  soos  ons  daarvan  hou 


ek  sien  jou  hande 
om  die  koppie  gevou 
en  die  ingedagte  tande 
wat  aan  jou  onderlip  kou 


asof  dit  gister  is 

boots  ek  ons  gesprekke  na 

die  hele  oggend  lank 

met  antwoord  en  nog  vrae  vra 

maar  die  hartseer 

kry  my  beet 

wanneer  ek 

jou  paaseier  ook  eet 

